Baru 4 Hari Sekolah, Ibu Sedih Bila Cikgu Beritahu Anak Menangis Ganggu Pembelajaran. Padu Jawapan Terapis Cara Kerja Kanak-Kanak Ini.

Setiap ibu bapa pastinya inginkan memberikan yang terbaik buat anak. Ia termasuk memastikan anak mendapat mengikuti pembelajaran dengan baik.

Namun kegembiraan menghantar anak ke tadika menjadi igauan apabila tenaga pengajar mengadu anak menangis sehingga menganggu pembelajaran.

Kisah ini menarik perhatian Terapis Cara Kerja Kanak-Kanak, Puan Maryam Jamadi,  yang berpendapat ia adalah normal apabila anak yang baru memasuki alam persekolah.

Moga kisah ini jadi iktibar.

ANAK MENANGIS KE SEKOLAH

“Anak umur 5 tahun menangis ke tadika normal atau tidak?”

Normal ya anak menangis ke sekolah atau ditinggalkan di tempat baru. Anak umur 7 tahun menangis bila pergi ke sekolah rendah pun masih dikira normal.

Masalah ini lagi normal kalau
– Anak tak pernah dihantar taska atau pengasuh.
– Jarang keluar rumah.
– Ibu suri rumah, memang sentiasa bersama dengan anak.

Punca yang biasanya buat anak menangis ke sekolah.

❌ TEMPAT DAN SUASANA YANG BARU

Bayangkan 5 tahun anak duduk bersama ibu, tiba-tiba ditinggalkan ke tempat yang baru dan tidak kenal sesiapa pun. Normallah dia akan takut dan rasa tidak selamat.

Ditambah pula, keadaan bising dengan suara murid lain bercakap kuat-kuat sehingga guru pun terpaksa menjerit untuk bercakap. Mungkin guru hanya bercakap biasa, tetapi bagi anak yang dalam keadaan takut suara guru yang kuat seakan-akan memarahi dia.

Biasanya anak yang sensitif pendengaran akan ada masalah dengan bunyi yang bising atau kuat. Boleh jadi punca utama kenapa anak menangis dan tidak suka ke sekolah. ⚠

❌ “SURVIVAL SKILL”

Anak yang dihantar ke taska memang akan mempunyai “survival skill” yang lebih tinggi sebab mereka sudah biasa terdedah dengan kanak-kanak lain, sudah biasa dengan keadaan hiruk-pikuk, keadaan kanak-kanak bergaduh ataupun suara guru menjerit/tegas.

Berbanding dengan anak yang kebanyakan masa duduk bersama ibu. Kalau ibu marah, dia tahu ibu marah dia seorang. Tapi kalau di sekolah, boleh jadi guru marah murid lain tapi anak rasa guru marah dia. Dia tidak tahu lagi cara nak kawal diri atau tenangkan diri sendiri.

Sentiasa rasa takut-takut dan resah bila ada situasi hiruk-pikuk.

❌ SUSAH UNTUK MENGIKUT RUTIN

Kalau dirumah, ada hari bangun tidur awal, ada hari bangun tidur lambat. Kalau lapar boleh terus makan. Tapi apabila dah ke sekolah, hari-hari perlu ikut rutin sama. Tak boleh main 24 jam, kena ikut jadual.

Jadi, memang normal anak akan lebih suka duduk rumah berbanding ke sekolah. Di rumah boleh buat apa-apa yang dia mahu tetapi di sekolah terpaksa ikut peraturan. Pijak rumput pun tak boleh

❌ ANAK JENIS KINESTETIK

Anak jenis kinestetik akan rasa sukar dan “terseksa” duduk lama di kerusi. Pembelajaran formal di kerusi dan meja mungkin kurang sesuai untuk anak.

Anak perlu selalu bergerak, berjalan dan berlari. Pembelajaran pula dalam keadaan sambil bermain. 🏃♂

Sebenarnya ada banyak sahaja punca yang buat anak menangis ke sekolah, jadi mak ayah yang sedang menghadapi masalah ini boleh cuba periksa kenapa anak tak suka ke sekolah.

Untuk atasi masalah ini, boleh cuba cara ini:

1. TARIK MINAT ANAK UNTUK BELAJAR

Minat untuk belajar ini perlu dipupuk sejak kecil lagi dengan cara

– Selalu bacakan buku dengan anak.
– Cerita kepentingan ke sekolah.
– Beri anak tengok cerita situasi kanak-kanak di sekolah.
– Beritahu segala kemungkinan dan situasi yang mungkin boleh berlaku di sekolah supaya anak bersedia contohnya cara nak pergi tandas, kalau kawan ambil barang dan sebagainya.

Tetapi pendapat saya, tidak adil untuk kita terus beri komen pada mak ayah seakan-akan tidak pernah tarik minat anak untuk belajar sekiranya anak menangis ke sekolah.

Menangis ke sekolah dan minat untuk belajar adalah topik yang berbeza.

2. MENANGIS ITU NORMAL

– Kalau setiap kali anak menangis kita marah dia menangis atau suruh berhenti menangis serta merta, percayalah anak memang tak akan berhenti menangis malah akan lagi lama menangis.

– Beritahu anak yang kita faham kenapa dia menangis dan cerita juga kisah kita sendiri menangis ke sekolah (kalau ada).

– Beri masa anak menangis, kita diam sahaja teman anak menangis. Apabila anak sudah lega dan puas menangis, barulah kita ajar cara untuk tenangkan diri. Sentiasa beri sokongan terhadap keperluan emosi anak.

3. TANYA KENAPA ANAK TAK MAHU KE SEKOLAH

– Pasti ada punca kenapa anak menangis,
Tak mahu bangun pagi?
Mengantuk sebab tidur lewat?
Takut dengan cikgu?
Kawan-kawan bising?
Tak suka duduk lama?
Bosan?

4. CARI JALAN PENYELESAIAN

– Mengantuk sebab tidur lewat?
Pastikan anak tidur cukup, 3-5 tahun (10-13 jam sehari) 6-12 tahun (9-12 jam sehari).

– Takut dengan cikgu?
Beritahu yang cikgu tak marah, tapi suara cikgu memang kuat.

– Tak suka duduk lama?
Minta anak bangun awal sedikit dan minta dia berlari, melompat keliling rumah sebelum datang sekolah. Penuhkah tangki keperluan bergerak anak sebelum anak perlu duduk lama.

– Bosan?
Beri anak bawa 1 mainan ke sekolah (kalau dibenarkan) ataupun belikan keychain jenis “fidget toy” untuk tenang anak bila dia bosan.

– Takut suasana baru?
Boleh bawa 1 barang dari rumah yang anak memang sayang, supaya dia rasa selamat.

Dalam kes anak menangis ke sekolah, tiada sesiapa yang salah. Kita pun tak tahu cerita dari pihak guru, mungkin bilangan murid terlalu ramai untuk guru periksa masalah setiap seorang murid. Toleransi mendengar budak menangis juga berbeza setiap orang.

Tapi bagi saya

1. Mungkin terlalu awal untuk klasifikasikan normal atau tidak normal hanya dalam minggu pertama.

2. Anak 5 tahun sekiranya tidak membaca dan menulis masih dikira normal. Lagi-lagi 2 tahun menghadapi zaman pandemik, anak kurang terdedah dengan dunia luar.

3. Mungkin ambil masa untuk anak sesuaikan diri dengan persekitaran.

Tetapi kalau memang anak menangis sepanjang di sekolah, mungkin mak ayah boleh cuba hantar anak selang sehari dahulu. Beri anak timeline untuk bersedia, beritahu seminggu ini sahaja datang berselang seli hari. Minggu depan perlu hadir seminggu penuh.

Hari yang tidak hadir ke sekolah, buat simulasi ke sekolah. Pakai baju sekolah dan ikut jadual sekolah.

Jadi, mak ayah yang sedang mengalami masalah ini boleh cuba dahulu cara di atas. Kalau mak dah cuba pelbagai cara dan anak tetap menangis ke sekolah berterusan selama 2 minggu, mungkin boleh dapatkan bantuan terapis cara kerja.

Kebiasaannya kami akan lakukan penilaian kesediaan anak ke sekolah dan penilaian menulis. InsyaAllah kami dapat membantu mak ayah yang mengalami masalah ini.

Ada mak ayah yang ada anak 5 tahun ke?

*Follow page Maryam Jamadi untuk mengetahui isu parenting dari sudut terapis cara kerja.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Ayah Lari & Mak Tak Balik-Balik, Pelajar Ni Tak Lalu Makan Teringat Adik Kelaparan Di Rumah

Saat anak-anak lain seusianya sibuk menelaah pelajaran bagi menjawab peperiksaan UPSR, namun dia sibuk menguruskan adik-beradiknya. Semuanya gara-gara ditinggalkan ibu bapa mereka yang kononnya ke Kuala Lumpur untuk bekerja, namun sehingga kini tiada khabar berita.

Terpanggil untuk membantu, lelaki bernama Muhamad Khadir Abd Jalil telah membawa pelajar berkenaan yang mesra disapa Putri untuk menjamu selera di restoran makanan segera seusai pulang dari sekolah.

Sewaktu di restoran berkenaan, Putri mmebuka cerita tentang keperitan yang ditanggungnya bersama adik-adik yang lain.

Semalam juga sya sempat mengunjungi rumah adik ini dengan rakan-rakan yang lain. rumah yang sangat usang kehidupan yang sangat daif adik ini terpaksa tempuhi, menjaga adik-beradiknya yang berumur 10thn,3thn dan 2thn smpaikan tidak dpt dtg sekolah.

Adik ini memberitahu bapanya meninggalkan mereka mama nya pula ke KL bekerja suda berpa lama tidk ada khabar brta.

Tadi kelihatan putri makan perlahan-lahan nampak mcm tidak berselerah, saya tanyak putri kenyang ka.? jawab putri anu bang putri ingat dekat adik² di rumah putri mkan sedp² tapi adik di rumah mungkin belum makan dri pagi…
Fuuu hancur hati kuuu mendengar putri bercakap terpaksa pakai spekmata supaya tidak kelihatan mata masuk habuk…

banyak pesanan dan nasihat yg ku berikan buat adik putri mudahan bermanafaat buatnya, dan Kita menawarkan sepanjang UPSR berjlan kereta percuma ke Hospital akan memberi perkhidmtan putri antr dan balik sekolah… Mudahan usaha kecil ini boleh meringankan beban adik putri seketika ini.

kawan-kawan yang ingin mengulurkan bantuan boleh terus ke rumah adik putri depab masjid pengeran Galpam rumah kedua dri siring jalan bersebelahan warung makan.

Derita Mereka Derita kita juga.


Tampar Telinga Boleh Jejas Pendengaran Dan Pembelajaran. Ikuti Penjelasan Doktor Ini.

Apabila mana-mana pesakit atau kanak-kanak mengalami trauma akibat hentakan, kecederaan atau terjatuh di mana-mana dan ianya melibatkan kawasan di sekitar muka, kepala dan telinga, sudah tentunya ia boleh mengakibatkan kecederaan kepada sturktur di dalam telinga juga. Perkara seperti ini tidak boleh sama sekali dibiarkan begitu sahaja. Mengapa? Saya akan jelaskan satu persatu.

Apabila saya mendapat kes rujukan yang melibatkan masalah pendengaran akibat kecederaan seperti ditampar atau terjatuh, perkara pertama perlu dilakukan adalah bertanya kepada pesakit, “bagaimana pendengaran mereka? Adakah ada perbezaan sebelum dan selepas insiden berlaku?”

Ini penting bagi doktor mengenal pasti sama ada kecederaan yang dialami telah memberi kesan kepada pendengaran pesakit atau pun tidak.

Saya berasa amat sedih kerana ada juga di antara ibu bapa dan pesakit sendiri yang mengambil remeh perkara seperti ini. Ada kes di mana kejadian  sepeti ini berlaku selama berminggu-minggu  sehingga ada yang berbulan-bulan lamanya sebelum mereka membawa berjumpa doktor. Ia sudah terlambat!

Berjumpa pakar perubatan

Sekiranya pesakit mengadu masalah pendengaran selepas ditampar, mengalami kemalangan, terjatuh dan sebagainya, maka beberapa struktur di dalam telinga perlu diperiksa oleh doktor untuk mengenal pasti apa-apa kecederaan yang berlaku. Ada kecederaan yang hanya melibatkan bahagian luar sahaja, dan tidak melibatkan organ di bahagian lebih dalam.

Saya akan menggunakan alat seperti otoscope untuk memeriksa dengan lebih terperinci apa masalah yang ada pada dalam telinga pesakit. Selain daripada kecederaan di bahagian luar, trauma serta kecederaan yang kuat juga boleh mengakibatkan luka pada salur luar telinga pesakit. Darah yang terkumpul di kawasan ini boleh mengeras dan akhirnya mengakibatkan pesakit berasa tidak dengar. Ini amat membimbangkan pesakit. Bahkan untuk kes yang lebih teruk, ia boleh mengakibatkan kebocoran kepada gegendang telinga pesakit!

Kenal pasti kesan tamparan

Ada beberapa keadaan di mana ibu bapa boleh mengenalpasti bahawa kesan tamparan mungkin telah menyebabkan kebocoran dan luka pada gegendang telinga pesakit.

Lihat beberapa keadaan ini :

Apa pula kesannya kepada anak-anak? Adakah ia boleh memberi outcome negatif kepada mereka? Ini yang amat membimbangkan saya, kerana ia bukan sahaja memberi kesan untuk jangka masa pendek, tetapi boleh juga memberi impak yang buruk untuk masa yang akan datang. Ia boleh memberi masalah untuk jangka masa panjang!

Untuk kes yang tidak mendapat rawatan serta pemeriksaan awal bersama doktor, ia boleh menyebakan kes ini terbiar begitu sahaja ‘neglected case’. Pesakit atau ibu bapa sendiri mungkin juga tidak mengetahui bahawa anak mereka sebenarnya mengalami masalah pendengaran. Da juga kes di mana pesakit itu sendiri tidak menyedarinya atau mungkin mereka sedar tetapi terlalu takut untuk memberitahu kepada ibu bapa.

Implikasi kepada anak

Sedarlah ibu-ibu dan bapa-bapa semua, jika masalah ini tidak ditangani awal dan sebenarnya anak kita sedang mengalami masalah kebocoran pada gegendang telinga, ia akan boleh mengganggu pembelajaran dan perkembangan akademik anak-anak kita.

Lihat beberapa implikasi buruk yang boleh berlaku:

Oleh itu, sebagai ibu bapa yang prihatin, perkara-perkara seperti ini amat perlu diberi perhatian oleh kita. Bukan untuk kita sahaja, tetapi apa yang lebih penting ialah demi masa depan anak-anak kita. Jika anak-anak kita mengalami apa-apa kecederaan di kawasan muka, kepala dan telinga, perhatikan beberapa simptom yang saya sebutkan sebelum ini. Segala masalah akan lebih mudah ditangani jika dikenal pasti pada peringkat awal.

Sumber: Majalah Keluarga isu Sept-October 2019


Cukup Bekalan Sebulan. Ini Cara Nak Simpan Sayur Dan Bahan Basah Kekal Segar. Patutlah Viral.

Sejak perlaksanaan Perintah Kawalan Pergerakan tentu kita digalakkan membeli barang keperluan rumah untuk digunakan dalam tempoh yang lama. Ia bertujuan bagi memastikan ketua keluarga tidak kerap keluar.

Jadi untuk mengelakkan pembaziran, kita harus tahu  cara yang dan berkesan untuk menyimpan bahan dapur supaya tahan lama dan segar. Ia termasuk barangan basah seperti daging, ayam, ikan dan sayur-sayuran.

Balik beli groceries, rehat kejap, pastu bukak lagu duduk dapur sorang2 cuci ayam, cuci ikan, packing sayur sayur. My kind of me time.

BAHAN BASAH

Ayam ana pack 2-3 ketul satu pack untuk sekali masak. Sebelum ni buat 4 ketul tapi kalini size ayam besar. Makan jimat jimat sikit pasni. So kecikkan size. Ana dengan suami je makan laukz Anak2 biasa makan isi2 ayam buat sup,pasta or telur. Sekali beli 3 ekor dapat 13 packs.

SAYUR-SAYURAN DAN BAHAN KERING

• Sayur berdaun xbasuh terus potong2. Lapik tisu dapur dalam ziplock bag, masuk sayur2.

• Cili2 basuh, buang tangkai, lapik tisu dapur, letak cili & bawang putih.

• Halia Lengkuas Cekur Carrot simpan dalam bekas/balang isi air.

• daun2 herbs: D.limau, d.kari, d.sup, d.ketumbar, d.kunyit semua dlm ziplock/bekas simpan dlm freezer

• Labu tu ana simpan terus dalam ziplock dah seminggu masih tak berubah rupa.

• sayur2 belakang labu tu semua dh seminggu tp masih elok cantik.

• Kobis potong size kecik sikit untuk sekali masak pastu wrap pakai plastik wrap. Ana tak buat sbb plastik wrap habis pulekkk.

• Tomato simpan tempat terbuka lapik tisu dapur.

• Timun jepun ana try simpan dlm ziplock sekali sayur2 tu minggu lepas. Masih cantik sampai now.

Bawang-bawang dan kentang dalam bakul ajaaa. Biar suhu bilik and kering.

LABEL SENANG NAK CARI BAHAN MASAKAN

1. Because to some woman this is their self enjoyment to write & label their stocks.

2. Easier for me & husband to pick from the fridge. Sbb bila dah masuk dlm drawer fridge semua nampak sama

3. Jimat masa xperlu belek what you gonna cook that day. Plan menu, pick, and cook.

Mudah je kan. Peti ais pun kemas dan bersih. Malah dapat jimatkan perbelanjaan barang dapur apabil


“Usia 36 Hingga 39 Ujian Bertalu-Talu Sampai.. Tak Cukup Tanah Lari!” – Puteri Sarah Anggap Tanda Allah Sayang

Seperti membayangkan situasi sendiri, pelakon Puteri Sarah menyifatkan usia 36 hingga 40 tahun sebagai tempoh kemuncak seseorang manusia berdepan ujian paling getir dalam kehidupan.

Sarah yang kini berusia 36 tahun berkata, ujian yang diturunkan Allah dalam kehidupan merupakan satu lumrah, bukti kasih sayang dan ingatan Pencipta kepada hambaNya.

” Mereka yang berusia 36 tahun nak ke usia 40 tahun ini, memang Allah uji kesabaran Tahap 6 lah.

” Tak kira lelaki atau perempuan. Diusia itulah juga penentu bagaimana sikap kalian nanti apabila mencecah usia 40 tahun!

” Masa usia 36, 37, 38 dan 39 tahunlah ujian bertalu-talu sampai kalian akan rasa macam tak cukup tanah nak berlari 😅. Masa inilah ada rumahtangga yang gagal, hilang kerjaya, ada yang mula sakit, ada yang dikhianati sahabat sendiri, diuji dengan mslah kwangan dan anak-anak membesar dan banyak akal.

“Ini adalah usia kemuncak ujian Allah paling dahsyat. Kenapa? Tidak lain tidak bukan, jawapannya adalah Allah sayang. Dia jemput kita perlahan-lahan untuk meniti usia 40 dengan tenang,” tulisnya dalam perkongsiannya di Instagram.

Pada masa sama, dia berkata, usai menjengah usia 40 tahun, setiap individu seharusnya sudah mencapai titik ketenangan yang sebenar selain lebih dekat dengan Maha Pencipta.

“Hati lebih sabar, tenang, bahagia, sempurna, nampak arah tujunya serta mensyukuri nikmat dan reda dengan kekurangan.

“Masuk usia 40 tahun, sepatutnya kita sudah tenang. Sudah tidak fikir lagi hal dunia. Semua amalan diikhlaskan untuk akhirat kelak. Sedetik lebih pun tidak akan mengeluh.

“Tapi, jika kita ini asyik ulang silap yang lepas, pada usia 40 nanti sama saja perangai sampai ke tua. Nabi Muhammad, Allah tingkatkan darjatnya pada usia 40 kepada Rasulullah,” katanya lagi.

Terdahulu, kisah rumah tangga Puteri Sarah dan suaminya yang juga pelakon dan pengarah terkenal Syamsul Yusuf dikatakan sedang bergolak hingga menjadi perhatian netizen.

Puteri Sarah mendirikan rumah tangga dengan Syamsul pada 8 Mac 2014.

Hasil perkahwinan, mereka dikurniakan dua orang cahaya mata, Syaikhul Islam, 5, dan Sumayyah yang kini berusia tiga tahun.


“Keadaan Abang Ipar Hampir Sama Dengan Arwah Isteri…”-Shuib

Keadaan abang ipar Shuib iaitu Ahmad Firdous yang kini ditidurkan di Unit Rawatan Rapi (ICU), Hospital Serdang, Selangor akibat Covid-19 hampir sama dengan Siti Sarah sebelum ini.

Shuib, 38, memaklumkan di dalam majlis tahlil dan bacaan Yassin secara virtual berkata, paru-paru Ahmad Firdous berada dalam kondisi sangat tidak baik.

“Sebab itulah saya tetap mahu teruskan sesi doa dan bacaan Yaasin pada malam ini,” katanya.

Ditidurkan Jam 5 Pagi

Sebelum itu Shuib menerusi Instagram memaklumkan abang iparnya itu dimasukkan ke ICU hospital berkenaan dan ditidurkan pada jam 5 pagi semalam.

“Namun, kira-kira jam 11 pagi, kakak ipar menghubungi saya dan maklumkan keadaan suaminya tidak berapa baik.”Doktor menjelaskan, situasinya hampir sama dengan arwah isteri saya,” katanya.

Sehubungan itu, Shuib memohon orang ramai untuk mendoakan kesembuhan Ahmad Firdous yang juga abang sulung sulung Siti Sarah.

Menurut Shuib, hubungan Allahyarham isterinya dengan Ahmad Firdous sangat akrab.

“Semoga Allah SWT memberi kemudahan kepadanya. Abang ipar dengan arwah sangat rapat dan dia baik orangnya.

“Tapi ketika dia tidak sihat, semangatnya agak lemah. Jadi saya harap dengan bacaan Yassin dan doa pada malam ini, dia diberikan kekuatan untuk bangun dan berjuang. Insya-Allah,” katanya.

Manakala meninjau di ruangan facebook milik Ahmad Firdous ada memaklumkan keadaannyanya sebelum ditidurkan, “Pindah ICU. Masih melawan covid-19 level 4,” tulisnya.

Dua Pekerja Sah Positif Covid-19

Sementara itu, Shuib turut memaklumkan dua pekerjanya disahkan positif Covid-19 dan berharap mereka kuat untuk melawan wabak berkenaan.

Terdahulu, Allahyarham Siti Sarah menghembuskan nafas terakhir di Unit Rawatan Rapi (ICU), Hospital Canselor Tuanku Muhriz (HCTM), Universiti Kebangsaan Malaysia (UKM) akibat COVID-19 pada jam 5.13 pagi, Isnin lalu.

Jenazahnya dikebumikan di Tanah Perkuburan Islam Kampung Sungai Pusu, Gombak, jam 1.20 tengah hari, pada hari sama.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Dah Masuk Dalam Perut Adik.” Anak Dua Tahun Tertelan Gelang Emas, Ibu Kongsi Detik Cemas Moga Jadi Iktibar.

Tidak dinafikan barang kemas mempunyai peminatnya sendiri yang dijadikan perhiasan diri. Namun ada juga menjadikan ia pelaburan untuk jangka masa panjang. Dalam pada itu ada juga membeli emas untuk dipakaikan kepada anak kecil. Apa yang pasti barang kemas ini dikatakan mempunyai aura tersendiri.

Bagaimana pun apabila memakaikan kepada anak kecil agak bahaya bimbang kejadian yang tidak dingini berlaku.

Begitulah yang terjadi kepada anak puan Amiza Rahmat yang berusia dua tahun apabila anaknya tertelan barang kemas yang dipakai pada pergelangan tangan.

Mujur hasil pemeriksaan mendapati emas berkenaan telah berada dibahagian perut, bukannya saluran pernafasan yang tidak membahayakan nyawa.

Dengan perkongsian ini beliau berharap dijadikan iktibar.

Pengasuh telefon beritahu anak tertelan emas

Bismilahirahmanirrahim. Mummy simpan sini sebagai pengajaran tuk mummy n mummy lain kat luar sana.
Semua tau yg humaira farisha is a special baby. Mummy bag pakai kat tangan kiri sbb tangan kiri adik x bergerak n selalu genggam je. Ini salah satu ikhtiar mummy, sebab mummy pernah terbaca yg pakaikan emas boleh elak dari kerap sakit. Harini before mummy pergi work, adik okay n banyak bebel. Mummy antar adik peg rumah neni mcm biasa. Jam lebih kurang 9.10 pagi, neni call mummy. Suara neni cemas n panik sambil bgtau yg adik dah tertelan emas. Mummy pon dengar suara adik nangis masa neni call. Allahu masa tu hati mummy mcm nak gugur😣😣 mummy terus tinggalkan discussion dengan hr n supervisor untuk balik tengok adik. Sampai rumah neni bgtau adik dah muntah yg bulat tu tap handbag x jumpa. So, mummy buat keputusan untuk bawa adik ke klinik untuk x tray n mintak neni sambung cari dekat rumah.

Pemeriksaan Xtray

Sampai dekat klinik, kita daftar n jumpa doktor dulu. Doktor bag surat untuk buat xtray. Masa tunggu result xtray mummy sentiasa doa semoga adik x telan charms tu. Apakan daya masa result xtray kluar mummy terkejut rasa nak rebah tengok charms handbag tu dah dlm perut adik. Mummy pelik adik erat2😭😭😭 sambil air mata mummy mengalir. Allah je tau masa tu hati mummy mcm mana. Lepas tengok result doktor klinik refer adik ke hospital selayang untuk jumpa pakar. Dalam perjalanan mummy pegang adik kuat2 smbil hati ni memberontak salahkan diri sendiri.

Pantau 4-5 hari

Sampai hospital doktor masukkan adik kat bahagian kecemasan zon kuning. Alhamdulillah doktor kata charms tu dah masuk dlm perut bukan saluran penafasan🥺🥺 adik pon nampak ok je n doktor kata adik boleh discharge dengan bekalan ubat untuk kluarkan charms tu. Buat masa 4-5 hari mummy kena pantau adik.
Nampak mcm xda pape tap sangat bahaya kalau charms tu masuk dekat saluran pernafasan. So, ni pengajaran n situasi yg mummy x kan lupakan. Semoga x jad lagi.

Humaira farisha kuat💪💪


Kena Tahu 4 Teknik Agar Kita Bercakap dan Anak Mendengar Arahan

Komunikasi yang berkesan terjadi apabila satu pihak bercakap dan satu pihak lagi mendengar. Komunikasi 2 hala memerlukan teknik dan trik terutama ketika kita ingin berkomunikasi dengan anak-anak.

Terdapat 4 teknik yang boleh saya kongsikan di sini untuk meningkatkan tahap komunikasi yang berkesan. Ianya tidak perlu sampai anak faham apa yang kita cakapkan, sekurang-kurangnya mereka mahu mendengar itu sudah cukup baik pada permulaannya.

Apabila kita mahu anak mendengar atau ambil perhatian apa yang sedang kita cakapkan kepada mereka, rendahkanlah badan kita agar boleh sama paras mata dengan mata anak.

Kita boleh juga mengangkat anak sambil letak dipangku untuk mulakan komunikasi bersama anak. Seterusnya pandang bola mata mereka dan cakaplah secara tenang, perlahan tetapi jelas tentang apa yang kita ingin katakan.

Jangan gunakan bahasa yang tinggi atau ‘complicated’ yang membuatkan mereka menjadi kurang faham apa yang kita katakan.

Untuk umur anak 2,3 dan 4 tahun gunakan kosa kata atau vocabulary yang mudah untuk mereka sebut dan ikut. Kerana, ketika itu juga mereka sedang belajar untuk meniru percakapan kita.

2) Elakkan salah faham

Kadangkala bila kita gunakan terlalu banyak perkataan yang lebih kurang bunyinya sama terutama dalam Bahasa Inggeris seperti ‘three’ atau ‘tree’ juga boleh membuatkan komunikasi 2 hala dengan anak terganggu.

Apabila mereka faham perkara yang lain seperti yang kita cakapkan, mula akan terjadi konflik antara kita dan anak.

Mudah kadangkala kita label mereka tidak mendengar kata atau lakukan apa yang kita suruh yang sedangkan mereka tidak faham sebetulnya apa yang ingin kita sampaikan.

Cara terbaik ialah, lihat reaksi muka mereka jika berkerut dahi mereka atau terbeliak mata mereka, tanyakan semula apa yang kita cakapkan tadi. Jika ianya berlainan dengan apa yang kita cakapkan tadi, betulkan mereka dengan perlahankan kelajuan percakapan kita hingga mereka benar-benar faham mesej yang ingin disampaikan.

Jika perlu diberikan contoh untuk mudah mereka faham, berikanlah.

3) Terus kepada mesej yang sebenar

Bayangkan kita mempunyai masa yang sedikit untuk melakukan perbualan bersama mereka, jadi kita perlu cakap apa yang kita perlu cakap sahaja. Sekiranya kita bercakap kepada anak dengan terlalu terperinci, sudah pasti berlaku banyak kekeliruan dan mereka akan bertanya soalan yang tidak kena mengena dengan apa yang kita sampaikan. Jadinya, buang masa dan kita akan menjadi sedikit putus asa untuk ulangnya lagi.

4) Jangan menjerit kepada mereka

Menjerit adalah cara paling buruk dalam berkomunikasi.

Ianya terbukti apabila kita menjerit kepada anak, mereka tidak akan mendengar apa yang kita cakapkan. Walaupun mereka duduk dan melihat mata kita, mereka hanya menadah telinga untuk mendengar dengan penuh rasa sedih dalam diri kerana dimarahi.

Oleh itu, percakapan kita gagal, mereka sedih dan kita juga rasa sedih. Tiada apa yang berjaya disampaikan.

Apabila kita merasakan marah dan ingin menjerit, ubah kedudukan kita ketika itu. Jika berdiri, cuba bertenang dengan duduk. Tarik nafas dalam-dalam dan jika boleh ambil wudhu’ untuk mengurangkan amarah itu.

Cuba sebaik mungkin untuk tidak menjadi ‘singa lapar’ kerana ianya tidak baik untuk emosi dan hormon badan anak kita. Kita sebagai ibubapa perlu cuba sebaik mungkin menjadi seorang yang mereka idolakan yakni mempunyai tindakan yang positif terhadap mereka. Ianya ibarat seorang guru yang mereka sanjungi.


Ada Masalah Kepala Gas Longgar, Segera Buat Begini Untuk Cara Yang Selamat!

Orang perempuan ini walaupun pakar memasak sekali pun tetapi kadang kala ada juga yang tidak tahu atau rasa takut setiap kali ingin menukar tong gas yang baru. Betul tak?

Lebih-lebih lagi jika pernah mengalami situasi di mana usai  memasukkan kepala gas di tong gas yang baharu, tiba-tiba terdengar bunyi dan terhidu bau gas. Apa yang difikirkan saat itu, mesti sesuatu yang membimbangkan.

Lantas, dengan segera kita akan mencabut kembali kepala gas dan tidak berani untuk meneruskan urusan memasak sehingga masalah tersebut dapat di atasi.  Jalan paling mudah, kita tunggu sahaja hingga suami pulang dan selesaikan masalah tersebut.

Jadi ada baiknya kita kaum ibu tambah ilmu berkenaan ini. Ini sebagaimana yang dikongsikan oleh Cikmin Macaron di akaun facebooknya. Semoga bermanfaat.

Langkah 1:

Langkah 2 :

Langkah 3


“Rumah Ni Tempat Anak Kampung Belajar Mengaji…”-Tidak Terancam Dipukul Ombak, Rupanya Ada Kisahnya !

Umpama dibadai Tsunami, begitulah yang dapat digambarkan keadaan kira-kira 100 buah rumah atas air di Kampung Forest, Sandakan, apabila musnah selepas dipukul ombak ekoran fenomena air pasang besar baru-baru ini.

Memetik laporan Bernama, difahamkan lebih 100 buah rumah musnah dan dianggarkan 500 buah rumah lagi terancam dipukul ombak berikutan air laut pasang besar malam tadi di kawasan setinggan di Kampung Forest, Sandakan, Sabah.

Menurut kenyataan Angkatan Pertahanan Awam Malaysia (APM) Sandakan hari ini, sebanyak 29 keluarga melibatkan 162 orang termasuk 53 kanak-kanak dipindahkan ke pusat pemindahan sementara (PPS) di Sekolah Kebangsaan Sungai Anib 2.

Jumlah mangsa dijangka meningkat memandangkan proses pendaftaran masih dijalankan.

Rumah Tempat Belajar Al Quran

Susulan berita yang mendukacitakan ini,  turut terpanggil saudara Muhammad Ruslee berkongsi kisah tentang sebuah rumah yang masih tegak berdiri meskipun rumah sekelilingnya banyak yang musnah.

Siapa sangka rupa-rupanya rumah yang ditanda dengan  anak panah ini adalah rumah tempat anak-anak kampung tersebut belajar mengaji.

“Rumah yang ada anak panah itu adalah rumah akak abang ipar ana. Yang mana rumah ni adalah tempat anak-anak kampung kat situ datang untuk mengaji iqro & al-quran itulah rutin anak-anak kampung setiap hari.

“Ana terdiam , abang ipar ana dari semalam bertungkus lumus sampai kesiang bantu family ..akak nya adalah seorang guru ugama yang siang malam mendidik anak-anak kampung yang tinggal kat situ ngaji iqro sehingga naik Al-quran,” jelas Muhammad Ruslee di akaun facebooknya.

Tambahnya lagi, “Disekelilingnya habis bersih rosak akibat dipukul ombak semalam .Dan satu-satunya rumah kat tengah² tuh masih macam tuh…

“Ya Allah pelihara keluarga ni kerana siang malam mendidik ummah terutama anak-anak tanpa ada bayaran ….Ya allah ampuni keluarga ni..luaskan rezeqi mereka yang diuji saat ini ….Ya allah ampuni mereka campakkan kesabaran di atas ujian mu ini dihati semuanya..”


Di Usia 56 Tahun, SRK Belanja ‘Six Pack’, Komen Isteri Pula Bikin Warganet Terhibur.

Tidak diperlu dikenalkan lagi, pelakon kacak ini yang terkenal dengan filem Kuch Kuch Hota Hai. Nama Shah Rukh Khan (SRK) tidak asing lagi buat peminat bollywood ini. Malah setiap kali hantarannya sering meraih perhatian peminatnya.

Terbaru, Shah Rukh Khan memuat naik sekeping gambar yang membuatkan peminatnya tidak keruan.

Gambar yang dipaparkan menunjukkan dia tidak mengenakan baju sehingga menampakkan susuk tubuh badan ‘six pack’ .

Di fahamkan, SRK berbuat demikian dengan menayangkan ototnya sempena mempromosikan filem Pathaan yang akan ditayangkan pada January tahun 2023.

Siapa sangka pada usia 56 tahun, pelakon hebat ini kelihatan bertenaga dengan lakonan watak utama untuk filem aksi.

Untuk rekod, berkahwin dengan Gauri Khan pada 1991, pasangan romantik India itu dikurniakan tiga cahaya mata yang semakin dewasa iaitu Aryan Khan, Suhana Khan dan Abram Khan.


Kena Ubah Menu Pemakanan  Anak Jika Mahu Mereka Lebih Sihat Dan Cergas. Ibu Ayah Kena Alert.

Kita perlu merubah menu pemakanan anak-anak jika jika kita mahukan mereka lebih sihat dan cergas.

Dalam banyak perkongsian, saya menyebut bahawa kita perlu segera menukar menu anak kita jika kita tidak mahu anak kita tersenarai sebagai pesakit kronik 10-15 tahun dari sekarang.

Saya selalu mencadangkan pengambilan telur, terutama telur separuh masak ketika bersarapan.

Sejak dahulu telur rebus dianggap sebagai menu sihat untuk sarapan pagi kerana mengandungi nutrisi penting protein, riboflavin dan selenium yang sangat diperlukan oleh tubuh, terutama buat kanak-kanak yang sedang membesar.

Protein yang banyak dalam telur
membentuk otot pada anak-anak kita. Telur juga merupakan sumber ‘choline’ yang sangat tinggi dan sangat baik untuk meningkatkan kapasiti memori di dalam otak anak-anak kita.

Selain itu, vitamin A yang ada dalam telur dapat menjaga kesihatan mata.

Saya juga mencadangkan pengambilan minyak zaitun setiap pagi. Ia membekalkan lemak sihat yg sangat penting untuk memastikan anak-anak kita sihat, cergas dan cerdas.

Saya sendiri amalkan Olivie Power Up (OPU) ubtuk kekal sihat dan bertenaga.

Sumber: FB Dr Zubaidi Hj Ahmad


Tanam Pudina Simpul Dulu, Confirm Tak Tercabut Bila Disiram. Mak-mak Kena Tahu Trik Ni!

Menyediakan minuman teh untuk keluarga andai diletakkan bersama daun pudina memang segar rasanya. Jadi apa kata, alang-alang keluarga suka akan rasanya baik ditanam sendiri pokok pudina ini. Lagi pun, menjaga tanaman ini tidaklah secerewet menanam pokok bunga ros atau sebagainya yang memerlukan perhatian rapi.

Jadi di sini ada dikongsikan sedikit tip untuk yang baru ingin mencuba menanam pokok pudina ini. Ada trik rupanya untuk pastikan bila ditanam tidak mudah tercabut bila disiram. Nak tahu apa itu, jom ikuti perkongsian bermanfaat daripada Rina Kefele ini.

Macam-macam cara dan teknik tanam pudina saya cuba, ini teknik yang paling menjadi.
Tak layu langsung. Tapi kalau kawan-kawan buat jadi layu jangan la salahkan saya pulak ye… Saya sekadar berkongsi pengalaman. Teknik ni saya ambil dari group kbjts. Sebelum ni dia guna cara ni tanam pokok sireh.Dengan teknik ni pokok pudina lebih kukuh dah cepat hidup. Selamat mencuba.

Langkah 1

Saya petik dari pokok, ambil yang hujung-hujung dah berjurai.

Langkah 2 :

Sediakan bekas dan tanah. Saya guna tanah hitam je.

Langkah 3 :

Buang daun dan simpulkan macam ni.

Langkah 4 :

Tanam macam ni, masuk dan timbus tanah je. Teknik buat pokok jadi kukuh. Kalau disiram tak lari.

Langkah 5

Simpan tempat redup


Suami Wajib Buat 5 Perkara Ni Bila Berpindah Ke Rumah Baru, Barulah Anak Isteri Rasa Selamat!

Mungkin sesetengah orang menganggap berpindah rumah adalah perkara biasa dan tidak perlu dirisaukan. Angkat sahaja barang dan pindahkan di rumah baru. Bukan semudah itu!

Jangan hanya fikirkan keseronokkan untuk menghias semata-mata. Ada banyak perkara yang anda kena dahulukan untuk pastikan keadaan rumah dalam keadaan baik dan selamat. Lebih-lebih lagi yang punya anak kecil.

5 Perkara Ni Suami Wajib Buat!

1. Laungkan Azan
Langkah ni memang wajib buat. Laungkan azan ketika pertama kali masuk rumah baru. Ia juga baik bagi bangunan yang telah lama ditinggalkan dan tidak dihuni oleh sesiapa. Dalam sebuah hadis, Rasulullah s.a.w. pernah memberitahu bahawa sekiranya sesebuah bangunan (premis/rumah) itu terlalu lama dikosongkan (tanpa penghuni), ia pasti akan dimasuki sejenis makhluk halus (jin yg dikenali sebagai Al-‘Ammar), yang suka tinggal di rumah yang tidak berpenghuni.

2. Baca Surah Al-Baqarah
Bila dah pindah ke rumah baru, malam pertama pastikan anda habiskan Surah Al Baqarah. Paling kurang pun pasangkan surah ini di dalam rumah. Biarkan ia bergema di seluruh rumah anda. Syaitan dan jin akan lari sebaik surah ini dibacakan. Lengkapkan dengan bacaan Yassin sekali.

Sebuah hadis yang diriwayatkan oleh Abu Hurairah r.a., Rasululuuah s.a.w. bersabda yang bermaksud; “Janganlah kamu jadikan rumahmu seperti kubur (hanya untuk tidur), sesungguhnya syaitan akan lari dari rumah yang dibacakan Surah Al-Baqarah.”

3. Solat dan Membaca Al-Quran
Pastikan jangan ditinggalkan solat dan amalkan bacaan Al Quran setiap hari. Inilah pendinding kita umat Islam. Dalam sebuah hadis lain pula, Rasulullah s.a.w. juga menggalakkan agar kita memperbanyakkan solat dan membaca Al-Quran di
dalam rumah atau bangunan yang baru diduduki. Baginda bersabda yang bermaksud: “Sinarilah rumahmu dengan memperbanyakkan solat dan membaca Al-Quran.” (hadis riwayat Al-Baihaqi)

4. Baca Surah Yassin, Al-Fatihah dan Al-Ikhlas
Amalkan membaca surah Yassin setiap malam terutamanya 7 malam pertama anda menduduki rumah atau bangunan. Baca juga surah Al-Fatihah sebanyak satu kali, surah Al-Ikhlas 3 kali, selawat ke atas nabi sebanyak 7 kali, ayat Kursi
sekali, tetapi di ayat terakhir bacalah sebanyak 7 kali.

5. Pagar Rumah
Yang ni wajib buat sebelum berpindah masuk. Pagarkan rumah dengan renjisan air yassin pada setiap penjuru rumah. Lengkapkan dengan bacaan Yassin setiap hari sepanjang hari. Insyaallah rumah akan dilindungi.

Atau cara paling mudah, ambil segelas besar air kemudian baca surah Al-Fatihah, ayat Kursi, Surah 3 Kul (Al-Ikhlas, Al-Falaq dan Al-Nas) kemudian tiup ke dalam air tersebut perlahan-lahan hingga habis nafas.

Setelah itu, jirus dan renjiskan air tersebut ke setiap penjuru rumah dengan dimulai dengan penjuru yang terletak di sebelah kanan dan penjuru seterusnya, mengikut arah berlawanan jarum jam. Percaya dan yakinlah Allah sentiasa melindungi kita.


“Abang Teruja Jaga & Pakaikan Adik Gaun Cantik.” Berderet 10 Anak Lelaki, Akhirnya Wanita Ni Miliki Anak Perempuan

Usaha tangga kejayaan. Sikap tidak putus asa ibu ini akhirnya impian untuk memiliki anak perempuan tercapai.

Mengakui tidak pernah terfikir akan memiliki anak perempuan memandangkan setiap kali melakukan imbasan, hasilnya sama.

Namun Alexis Brett tidak menyangka memperoleh zuriat perempuan setelah yakin dia akan mendapat seorang bayi lelaki untuk kandungannya yang ke-11 itu.

“Semua sayang kepadanya. Setiap kali melahirkan bayi baru, seluruh keluarga gembira namun berbeza pada kali ini yang berasa sangat teruja,” kata wanita berusia 39 tahun itu.

Menurut Alexis, sudah semestinya sepuluh orang anak lelaki yang berusia dua hingga 17 tahun itu akan memberikan perhatian sepenuhnya kepada adik perempuan mereka.

“Mereka akan bantu memakai gaun yang cantik serta menjadi pelindung kepada adik kesayangan,” ujarnya.

Tambah Alexis yang juga merupakan bekas jururawat berkata, dia dan suaminya Davie tidak pernah terfikir akan memiliki anak perempuan.

“Pada jangkaan saya, sudah cukup untuk memeriksa jantina apabila setiap kali hamil kerana akan sama sebaik sahaja melahirkan anak kami,” katanya.

Sumber: Metro.co.uk


Suami Itu Pelengkap Ketidaksempurnaan Isteri. Perlahan Didik, Untuk Capai Kebahagiaan Melimpah Ruah.

Perkahwinan adalah pembuka realiti kehidupan. Setiap pasangan yang berkahwin akan saling melengkapi antara satu sama lain dalam memastikan perkahwinan itu bahagia hingga jannah. Malah sudah tentu setiap pasangan yang mendirikan rumah tangga pasti mengimpikan hubungan yang bahagia dan harmoni. Biarpun perkahwinan itu sudah lama, namun kebahagia tetap sehangat bagaikan bulan madu awal perkahwinan.

Bagaimana, cabaran dalam perkahwinan tetap ada. Impikan kesempurnaan pasangan kadang mengundang natijah. Sesungguhnya setiap pasangan itu tidak sempurna, begitu juga dengan suami.

Suami kita tak sempurna. Serupa juga dengan kita kan. Saya baru saja berkahwin 15 tahun. Masih jauh perjalanan hidup kami kalau jodoh kami panjang. Kan semua tu urusan Allah juga. Kita buat yang terbaik semampu kita.

Saya terkilan bila baca komen isteri-isteri yang mengadu domba tentang suami sendiri di media sosial. Apalah perasaan suami dia kalau baca rungutan isteri yang seakan merendahkan maruah suami. Tak cukup dengan tu, yang lain pakat tag suami la pula.

Jangan lah begitu wahai isteri. Jaga air muka suami tu. Habis semua orang lain tahu cacat celanya suami kita. Kalaulah saya buat sedemikian, mesti saya kena marah bertan-tan dengan suami saya. Kutuk dia dekat media sosial, balik rumah kena hadap muka dia juga. Aduh. Kan dah janggal jadinya.

Apalah salahnya copy link tu dan hantar kat dia melalui WA ke. Atau pun screenshot pun ok. Asal dia saja yang baca tanpa satu dunia tahu. Mungkin sebab saya ni peringkat umur makcik, pada saya tak manis la buka pekung di dada.

Kalau ada masalah, bincanglah dengan dia. Sekali tak dengar, bagitahu berkali-kali. Cari masa yang sesuai. Pilih keadaan yang tepat.

Pertelingkahan berlaku di saat expectation does not meet reality. Isteri punya kehendak, takkan sama dengan suami. Maka di situlah pentingnya komunikasi. Dapat dirasa kekecewaan si isteri bila dicurahkan segala luahan dan curahan emosi tu di FB ni. Berjela pula tu. Tapi adakah dengan menjeritnya pada dunia, suami pasti berubah? Kalau dia bagitahu pada doktor di klinik pun, sekurang-kurangnya dinding tu semua bisu.

Siap ada yang seru suami bila tengok orang lain dapat surprise dari pasangan. Tak perlu lah. Kasihan suami kita. Mungkin dia pun senak di poket untuk berbelanja sebegitu.

Saya pasti ramai suami di luar sana kalau boleh nak mewahkan isteri dengan kehidupan bak selebriti. Tapi itulah rezeki semua orang tak sama kan. Bersyukurlah dengan apa yang kita ada.

Kadang kala isteri tag suami sekadar untuk peringatan. Tapi kan yang membacanya mungkin tersalah tafsir. Bayangkan kalau komen tu terlintas di timeline kenalan pada suami, bukankah itu aib pada pasangan? Usahlah dicari masalah. Silap faham begitu kan boleh dielakkan. Dah jatuh martabat suami kita di mata kenalannya. Kalau kenalannya tu kepochi, habislah suami kita dibawangkan. Kan malu.

Suami tu pelengkap pada ketidaksempurnaan kita. Perangai dia yang kita tak suka, contoh pemalas, kita perlahan-lahan la didik. Memang la geram membara tapi tak payahlah buat hebahan. Di situlah terletak kebijaksanaan kita kalau kita boleh mengubah dia. Doa banyak-banyak supaya Allah lembutkan hati dia. Supaya Allah tetapkan jiwa dia untuk kasihan pada kita.

Semoga Allah permudahkan urusan kita dalam melayari bahtera rumahtangga. In shaa Allah.


“Masih Ramai Tak Faham Kenapa Kami Tak Balik.” Kos Hingga RM10K, Luahan Lelaki Bekerja Di Singapura Ini Meruntun Jiwa.

Aidilfitri bakal menjelang tidak lama lagi. Hari yang mulia disambut dengan gembira bersama keluarga. Namun sambutan suasana hari raya Aidilfitri telah berubah sejak pandemik melanda dunia penghujung tahun 2019.

Tahun 2020 meninggalkan sejarah buat rakyat Malaysia apabila beraya dalam tempoh PKP ekoran kes meningkat dengan mendadak. Malah tahun ini, sejarah berulang kembali apabila negara mengumumkan PKP sekali kali!

Pastinya sebak dihati apabila hari raya tidak dapat pulang ke kampung merentas negeri. Situasi ini juga dirasai oleh rakyat Malaysia yang mencari rezeki diluar negara seperti Singapura. Walaupun ada berhasrat untuk balik ke Malaysia, namun tertunda ekoran kos kuarantin tinggi.

Inilah yang dilalui rakyat Malaysia yang bekerja di Singapura, Eddie Dieana yang mengakui perlu membayar kos kuarantin 14 hari serta swab test berjumlah SGD$3410 atau (RM10,523.22). Menyedari kos sebegini abang beliau terpaksa melupakan hasrat untuk pulang beraya di rumah orang tua di Johor Bahru.

Ikuti lanjut perkongsiannya.

Harini, saya tak tahu. Nak nangis ke, nak gelak kan abang saya. Minggu lepas dia bagitahu saya. “Eddie, Kau jangan bagitahu mak tau. Aku nak balik malamnya esok raya.
Nak suprisekan semua orang. Mesti gempak kan.” Kata abang saya terhadap saya.
“Oh, yeke. Bestnya. Mesti bestkan dapat balik.” “Bestlah, kau bayangkan aku dapat salam dengan mak pagi raya. Makan lauk raya mak masak. tahun lepas aku raya sorang² kat dalam bilik. Tahun ni aku tak sanggup dah.” Kata abang saya keriangan sambil memperli saya yg tak dapat pulang.

TAK KESAMPAIAN

Sekali Kerajaan Singapura umum. Kos kuarantin wajib dari 14 hari($2125) naik kepada 21 hari ($3000). Tak termasuk dengan kos 2 swab test ketika di hotel ($125×2 :-$250) dan 1 swab test ketika di ICA ($160). Total semua sekali lebih kurang $3410 atau bersamaan RM10,523.22.

Semua kos ni tak termasuk dengan cuti tanpa gaji yang perlu diambil ketika kuarantin 3 minggu dan tambahan cuti yang ingin abang saya ambil. Jika dia ambil cuti 2 minggu bermakna dia perlu cuti tanpa gaji selama 5 minggu atau boleh tolak cuti tahunan yang hanya ada 14 hari yg beliau miliki.

Terus abang saya bagitahu saya. Dia terpaksa batalkan niat dia untuk pulang berhari raya bersama keluarga apabila mendapat berita kenaikan kos kuarantin ni. “Hampa sangat²” katanya. Saya pun baru je berangan -angan nak beli barang² untuk anak². Nak kirim dekat abang bila dia balik beraya di Malaysia nanti. Sudahnya, semuanya hampa. Bukan kami berdua je yg hampa. Tapi hampir kesemua rakyat Malaysia yg berada di Singapura ni hampa. Lain yang kami harapkan, lain yg kami dapat. Ini baru betul² “Suprise”.

RINDU PADA KELUARGA

Saya dah pun pesan dekat isteri siap². Simpan semua gambar dekat link post ni.
Nanti masa Hari Raya Aidilfitri. Kalau ada mulut² yg tanya. “Laki kau taknak balik raya ke”
“Laki kau dah tak sayang anak² ke” “Laki kau gila kejar duit ke”
Tunjuk je dia post ni.

Biar mereka tahu apa yg kita rasa sekarang. Sebab masih ramai di Malaysia tu masih tak faham kenapa kami² semua tak balik². Kalau ikutkan hati. Siapalah yg tak rindu anak bini.
Tak rindukan Mak. Tak rindukan keluarga. Ni sambil taip ni pun ada orang potong bawang kat tepi. Puas halau dia dari tadi tapi degil nak duduk kat sebelah jugak.
Yang paling tak boleh nak control perasaan bila whatsapp dengan mak pagi tadi.

“Mak dah beli baju raya?” “Mak takde semangat nak beli baju raya.” Jawab mak.

“Kenapa pulak takde semangat nak beli baju raya. Mak takde duit ke?”
“Bukan soal duit. Tapi mak tak sanggup nak happy² kat sini sambut hari raya. Sedangkan anak² mak kat sana sedang bersedih. Lagi pulak tengok muka anak² kau yg dah dua tahun beraya tanpa ayah. Lagi lah buat mak sedih.”
Baca je mesej tu automatik budak yg potong bawang tadi tukar potong cili pulak.
Lagi laju dia punya mengalir keluar.

Allahuakbar.Berilah kami semua kekuatan untuk menempuh segala dugaan ni. Saya tahu agak mustahil sempadan akan dibuka dalam masa yg terdekat kerana kes Covid19 yg tak menentu di Malaysia sekarang. Apa yg boleh saya katakan.
Hanya keajaiban yg mampu mengubah segalanya. Teruskan berdoa agar semuanya akan pulih. Sesungguhnya. Hati ni dah tak tertanggung lagi bila mengenangkan perasaan rindu.
Maafkan Daddy ye sayang. Kamu berdualah kekuatan Daddy untuk terus bertahan kat sini. I Love U anak².


“Doa Isteri Itu Berkat.” Ajak Shiro Lahir Rasa Syukur Beli Kediaman Baru Untuk Keluarga.

Sesungguhnya, Allah SWT menciptakan makhluk-Nya di atas muka bumi ini dan mengurniakan setiap makhluk rezeki daripada pelbagai bentuk. Allah SWT tidak sekali-kali membiarkan makhluk-Nya hidup tanpa kurniaan rezeki.

Bersabarlah dalam memohon rezeki Allah SWT mengurniakan kepada sesiapa saja yang dikehendaki-Nya. Asalkan hamba itu berusaha mendapatkan rezeki yang dihajati.

Selain doa, berbuat baik kepada pasangan dan anak-anak juga adalah antara cara menjemput rezeki. Sebenarnya mudah, tak susah pun.

Begitulah yang kini dirasaikan oleh pelawak dan pengacara Ajak Shiro atau nama sebenarnya Mohamad Hanaffi Razak melahirkan rasa syukur apabila dapat memberikan kediaman baru buat keluarganya.

Malah mengakui rezeki melimpah ruah buat keluarganya adalah berkat doa isterinya. Malah apa yang dikecapi kini adalah rezeki anak-anaknya.

Doa isteri tu berkat. Ni semua doa dialah.Alhamdulillah sayang..Allah bagi pada anak-anak..Kita tumpang aje.Berangan dulu ye.2024 esok kalau siap pun.

Untuk rekod, Ajak dan Nur Afifah berkahwin pda 6 Jun 2009 dan dikurniakan tiga cahaya mata iaitu Mohamad Jad Thaqif, Mohamd Had Thaqif dan Nada Soffea.

REZEKI BERTAMBAH BAHAGIA KELUARGA

Keluarga bahagia ini yang sering mendapat pujian daripada warganet lantaran menonjolkan gaya hidup sederhana tanpa gossip ‘kurang sedap’.

Dalam pada itu, rata-rata warganet mengucapkan tahniah kepada keluarga bahagia ini apabila berjaya membeli kediaman baru. Antaranya

“Kalau selalu bahgiakan isteri.. insyaAllah murah rezeki”

“Alhamdulillah tahniah.”

“Alhamdulillah, doakan sy dapat beli rumah juga ya insyaallah amin.”

“Alhamdulillah.. rezeki anak-anak abg dan kak..”


Rahsia Resipi Nasi Ayam Enak Lagi Terangkat, Perlu Guna Bahan ‘Istimewa’ Ini. Confirm Sedap!

Bukanlah tidak berjaya menghasilkan Nasi Ayam yang enak tetapi mencuba resipi baru yang rasanya lebih enak dan sedikit berbeza pastinya buat semua ibu-ibu teruja untuk mencuba. Lebih-lebih lagi anak-anak suka makan Nasi Ayam yang mudah dan berkhasiat.

Perkongsian Puan Rafiza Idayu di facebooknya pernah mendapat sambutan yang cukup luar biasa. Dia yang menggunakan resipi perapan ayam yang diadaptasi daripada resepi masterchef yang pernah berkhidmat di Istana Buckingham. Berikut merupakan petua dan rahsia yang diberikan olehnya.

RESIPI NASI

BAHAN-BAHAN:

CARA MEMASAK:

RESEPI PERAPAN AYAM

BAHAN-BAHAN:

RESIPI SAMBAL

BAHAN-BAHAN:

Rahsia Mendapatkan Ayam ‘Juicy’

* Air rebusan ini akan digunakan untuk membuat sup ayam dan masak nasi. Tujuan kita menggunakan air mendidih sebab kita nak perangkap jus ayam kekal di dalam daging ayam tersebut. Pastikan air yang banyak hingga tenggelam ayam.

Selamat mencuba!


Anak Demam Nak Elak Kena Sawan, Ayah Ini Jelas Pantang Larang Jika Nak Rawat Cara Alami.

Ibu ayah mana yang tidak risau apabila anak yang masih kecil demam panas. Lebih risau jika suhu naik dengan mendadak, tentu bimbang kena sawan.

Selain mendapatkan rawatan doktor, ibu ayah boleh cuba buat rawatan cara alami yang dilakukan oleh lelaki ini.

Penjelasan yang menarik dan mudah difahami menjadikan perkongsiannya meraih perhatian ramai.

Ikuti panduan ini.

Sawan dengan demam ni benda yang ramai sangat risau. Benda tu normal sbb memang kena risau dan ni bukan benda bergurau.

Sawan terjadi banyak sebab. Antara yg common sebab badan denydrated. Kekurangan air. Benda ni plg ramai terlepas pandang.

Cara aku monitor air dalam badan hannah ialah bila dia demam aku akan bagi air mineral saiz 500 ml.

Kenapa air mineral?

Sbb badan org demam dia kurang makan. Sbb organ badan dia terutama organ pencernaan nak rehat supaya boleh bg sistem badan lain terutama sistem pertahanan buat kerja.

Kenapa air mineral 500 ml?

Sbb botol kecil so hannah senang nak minum dan aku boleh monitor setiap berapa jam hannah kena habiskan air mineral dia. Aritu dia demam sehari 4-5 botol sehingga malam sblm tidur. Minum sikit2 tp kerapkan.

Ya air mineral sahaja. Boleh juga dicampur sedikit madu atau vit C powder kalau nak.

Ni cara plg asas aku make sure badan dia cukup cecair. Sbb bila demam, suhu akan spike terutama jika demam disebabkan beerus. Suhu akan spike dikala langit gelap atau malam.

Sistem dia mcm kereta. Kalau kekurangan air boleh overheat. So badan pun sama.

So bila dah konsisten monitor air ko jgn risau suhu dia nak spike berapa tinggi sekali pun. Sbb suhu yg panas itu adalah proses rawatan.

Nabi saw ada bersabda di dalam sebuah hadis yg berstatus sahih. Mafhumnya, baginda menegah kita mencela panasnya demam.

Kenapa? Sbb demam itu badan sedang aktifkan sistem pertahanan utk heat melawan jangkitan. Badan beri signal ada pencerobohan sistem dalam badan.

Setel bab monitor air. Panjangkan? Ya memang panjang sbb tu aku malas nak taip berulang ulang. Aku taip jugak sbb ramai sangat tanya dan call soalan yg aku dh explain lama dah.

Tolong simpan dan amal baru ko faham dan hadam.

Punca sawan antaranya sbb yg jenis suka bg pcm atau ramai panggil ubat bontot. Aku tak tahu pengasas yg cipta nama tu, cuma aku rasa sbb diorg nak refer pd pcm yg dimasukkan dlm dubur sewaktu baby demam.

Ramai orang bagi pcm tidak ikut dos. Sbb pcm mudah didapati di mana2 kedai. Contohnya setiap dos perlu diambil tempoh 6-9 jam. 6 jam utk pcm yg oral dan 9 jam utk yg masukkan dlm dubur.

Suhu turun mendadak tetapi naik pulak tidak sampai 6-9 jam. So mak ayah ni up lg dos pd anak.

Apa jadi?

Suhu badan nak heat jangkitan, tetapi gagal. Sbb ada org switch off supaya badan tidak panas. Kemudian, mcm mana badan nak heat utk lawan jangkitan?

Akibatnya, demam berpanjangan melebihi 3-5 hari.

Sebab apa?

Sbb jangkitan tidak dpt dilawan. Badan tidak diberi peluang utk melawan jangkitan. Baru nak heat, dah kena off dgn pcm.

Kesan lain, budak akan sawan sbb suhu turun mendadak. Badan terkejut.

Sbb tu dlm rawatan alami, suhu badan menurun tidak secara mendadak. Mendadak ni maksud akau kalau suhu spike smpai 41, terus drop smpai 39 sbb bg pcm.

Kalau rawatan alami memg dia slowly. Suhu 41 akan turun 40.8 kemudian selang sejam 40.7 dan seterusnya.

Analoginya ibarat gelas yg dimasukkan air kopi mendidih, tetiba ko buang kopi tu dan masukkan gelas tu ais batu. Gelas tu akan crack.

Ini antara sbb kenapa hannah sejak lahir tak pernah aku guna pcm.

Sebab?

1) Aku tak nak demam dia berpanjangan.

Sbb bila guna PCM demam akan drag lebih panjang sbb badan tak dpt peluang utk bentuk sistem pertahanan yg natural lawan jangkitan.

Kalau pergi perang tu ibarat hantar dron ke medan perang. Bukan hantar orang. So dron yg berperang dan org tak dpt pengalaman sebenar peperangan dan tak dpt maksimumkan keupayaan dan pengalaman peperangan.

So aku nak bentuk sistem pertahanan yg ada ‘combat’ experience. Memory jangkitan tu akan disimpan dlm badan utk lawan next jangkitan.

Sbb tu rawatan alami kalau dibuat secara konsisten, badan tu tak alami demam utk 3-4 tahun adalah biasa. Sbb kalau kuman cikai ni dia takde hal lah.

Sbb badan manusia ni Allah kata ciptaan terbaik dan ianya menggunakan teknologi kejuruteraan biologi tahap tertinggi oleh Allah sendiri.

Tak payah sembang banyak, susu ibu tu jer xde kejuruteraan biologi manusia mampu utk tiru hasilkan.

2) Sebab aku tak nak dia alami sawan. Setinggi mana pun suhu dia, aku cuma fokus pd monitor cecair dlm badan sahaja.

Suhu paling tinggi dicatatkan masa usia dia 4 tahun iaitu 41.5. Masa ni aku masih guna alat jangka suhu utk monitor suhu lagi.

Aku tak tahu demam sebab apa. Tp hannah pernah buat food allergy test dan aku buat sekali antibodi test. Dia dh ada antibodi pd influenza, denggi dan beberapa penyakit lain. Saja ngada nak check masa buat food allery test dlu.

Tak cocok, tp Allah bg banyak antibodi. Sbb aku bukan jenis sikit2 nak buat ujian darah. Sbb xde faedah pun utk diri aku tahu jangkitan tu. Aku x suka bg anak aku yg tgh sakit makin stress masa demam, nti ganggu proses rawatan alami.

So aku fokus pd rawatan. Sbb demam kalau spike tgh malam biasanya disebabkan beeruss. Kalau siang biasanya sbb bact. So remedi jerlah berdasarkan simptom2 yg ada.

Skrg aku dh x monitor guna jangka suhu. Sbb aku perasan manusia mudah triggered dgn angka.

Bila tgk suku naik panik. Bila kena demam c…. check spo2 oksigen rendah panik. So panik ni akan buat otak aku susah nak menaakul data dan maklumat utk tindakan yg tepat.

Aku monitor suhu dgn rasa jer. Nak accurate aku cium jer hannah. Kalau intan pun sama. Sbb bibir lebih banyak reseptor rasa yg sensitif utk rasa suhu.

Kalau nak monitor air tengok pd bibir, bawah mata dan kuku jer. Belajar kurangkan kebergantungan pd alat.

Kata nak masuk hutan

So akhir sekali sawan disebabkan yg suka guna vicks, balm cap harimau apa ntah nama dia. Semua tu ada bahan yg akibatkan komplikasi sawan.

Yg anak batuk berkahak suka sapu vicks tu better hati2lah ea? Asyik tenyeh,tenyeh tu jaga2. Buar garlic oil sendiri lg bagus.

Caranya amek garlic dlm 3 biji, cucuk pd garpu, salai atas api dapur. Kemudian ketuk dlm mangkuk garlic tu. Dan curahkan minyak zaitun atau vco. Maka siaplah garlic oil utk sapuan pd anak. Sihat dan selamat.

Akhir sekali aku repeat lagi sekali selepas ko monitor air dan suhu badan.

Ko potong bawang mcm dlm gambar, dan letakkan berhampiran tempat tidur org yg sakit. Jgn potong banyak sgt, kang mata pedih. Sbb ada yg mengadu dgn aku, anak dia nangis pedih mata. Bila aku tanya dia kata 6 biji dia letak.

Mentang2 bawang murah. Dia potong mcm nak merewang. Sebiji cukup laaa….

Kemudian jerlum. Buar air jerlum. Ada banyak cara.

Air jerlum guna cuka asli spt epal, kurma dan sbgnya. Air jerlum mix dgn epsom salt dan lemon. Air jerlum guna daun bunga raya. Air jerlum asam jawa.

Jerlum di bahagian sensitif. Ubun2, bawah pelipat ketiak, dan leher.

Kaki pakaikan stokin yg direndam dalam air cuka atau epsom. Rendam stokin dan pakai kan basah2 slps perah. Sbb suhu manusia sensitif di bahagian kaki. Biar anak tu kencing banyak dan pampers berat. Bagus suhu dan kuman keluar dari perkumuhan.

Buar air lemon madu atau air kelapa. Set dos sehari kena banyak mana nak minum. Tp kalau guna homeopathi x boleh bg air kelapa.

Akhir sekali, utk ibu menyusu badan. Pastikan anak tu minum juga air lain kalau ko tanderm nursing. Sbb ditakuti anak perlukan lebih cecair drpd susu ibu, tp sbb share dgn abang maka kurang cecair yg didapati drpd susu ibu. So sila topup guna air lain utk tambahkan cecair. Dan ibu kena minum banyak air kalau menyusukan susu badan.

Protokol ni guna bahan alami. Guna supplement nti lenkali. Lenguh menaip….

Aku letak hashtag la senang nak cari. Yg dok tanya tu aku harap ni membantu.

Keluarga Talk: Mengukir Bahagia Tidak Semestinya Harus Korban Diri


“Inilah Masa Ajak Anak Solat Sunat Terawih Di Rumah.” Tiada Halangan Ibadah Ketika Ramadan Walaupun PKP- Ustaz Azhar Idrus

Sudah tentu kita menghitung hari untuk menyambut bulan yang mulia iaitu bulan Ramandan. Dalam pada masa yang sama arahan Perintah Kawalan Pergerakan (PKP) akan berakhir pada 15 April ini. Namun keputusan sama ada di sambung atau tidak akan diumumkan oleh Perdana Menteri pada hari esok, jumaat 10 April 2020 sama ada PKPK diteruskan atau sebaliknya.

Bagi penceramah terkenal, Ustaz Azhar Idrus, arahan PKP jika dilanjutkan adalah arahan yang sangat baik untuk umat Islam mendapat lebih pahala ketika berpuasa di bulan Ramandan dalam tempoh PKP.

“Puasa adalah lebih baik ketika bekurung. Apabila tiada PKP kita akan pergi membeli di bazar ramandhan yang mengakibatkan pahala berkurang setelah kita tidak menjaga pandangan mata yang jurus kepada maksiat” katanya demikian semasa menjayakan sesi soal jawab bersama Menteri di Jabatan Perdana Menteri (Hal Ehwal Agama), Datuk Seri Dr Zulkifli Mohamad Al-Bakri menerusi ‘live streaming’ di Instagram rasmi masing-masing pada Selasa malam lalu.

Katanya lagi, perlaksanaan PKP harus dilihat sebagai satu nikmat dan ruang yang lebih baik kepada umat Islam untuk memperbaiki amalan ketika di bulan Ramadan.

Terawih bersama keluarga

Arahan PKP tidak bermakna kita tidak dapat menjalankan ibadah puasa dan tarawih. Beliau mengulas bahawa inilah masa untuk beramal dengan keluarga di rumah. Ia bukan penghalang umat Islam untuk mengerjakan ibadah sunat terawih meskipun perlu dibuat di rumah masing-masing.

“Inilah masa untuk mengajak anak-anak sekali solat tarawih bersama.

“Jadikan ruang tamu untuk solat berjemaah. Inilah masa untuk kita latuh anak-anak. Ia bukan sesuatu yang pelik.”

“Itu perkara biasa jika ingin melaksanakan solat terawih di rumah, cuma bezanya kita tidak boleh berniat iktikaf di rumah. Namun, ulama ada bersepakat sekiranya kita sudah biasa dengan berniat iktikaf di masjid, tiba-tiba ada uzur syarie (uzur yang diterima syarak) yang menghalang dan kita tetap berniat iktikaf di rumah, maka pahalanya sama seperti kita berniat iktikaf di masjid,” jelasnya.


Tikar Buluh Dah Buruk Jangan Buang, Tapi Buat Begini Untuk Nampak Baru!

Tikar buluh, suatu ketika dulu setiap rumah mesti ada sekurang-kurangnya satu untuk diletakkan di ruang tamu. Namun bila sudah lama digunakan, ada yang tercabut buluhnya dan tidak kurang juga terlihat lusuh. Hendak dibuang sayang, jadi apa kata kita ikut cara yang dilakukan oleh keluarga ini.

Menariknya cara ini, bukan sahaja tikar buluh itu boleh digunakan dengan selesa malah nampak baru dan cantik pula. Ingin tahu lanjut, jom ikuti perkongsian bermanfaat ini.

JANGAN BUANG TIKAR LAMA YANG DAH BURUK ATAU LUSUH.

Misi pagi ini. Nak make over karpet buluh yang dah lusuh. Kos rendah sahaja tau. Sebenarnya ni kali ketiga dah DIY tikar.

Sebelum ni tikar ABC atau yang corak bunga bunga tu. Anak dah carik-carik memang buruk habis.

Dengan teknik kos rendah ni,

1) Tak perlu pakai karpet mahal sebab kebetulan intan memang allergic dengan karpet.

2) Kos rendah

3) Rasa tak berkenan atau dah bosan dengan corak/ pattern ni, bulan depan kita tukar corak lain pula.

4) Mudah, murah, senang dan cepat

5) Pelbagai corak dan pattern boleh digantikan dengan tikar ABC / corak bunga-bunga.

Modal:
1) wallpaper kaison RM 19.90
2) tape hitam RM 3.20
3) tikar ABC / bunga-bunga / buluh yang dah lusuh/ rosak/ buruk. Kalau beli baru dalam RM10 je kan tikar ABC ni.

Tape hitam untuk tape keliling tikar bagi nampak kemas.

Kalau tikar tebal dan lebar tu. Guna 1 roll wallpaper juga tapi 2 tape hitam.


“Kakak Ok, Nak Jumpa Ayah, Nak Peluk.” Kanak-Kanak Positif Covid-19 Naik Ambulans Sendirian Pesan ibu jaga diri. Sebaknya!

Kisah adik kecil ini viral bila mana menaiki ambulans keseorangan tanpa ditemani oleh ahli keluarganya. Apa yang menyentuh hati, si kecil ini baru berumur 5 tahun namun menampakkan kematangan tanpa sedikit pun berasa takut jauh sekali menangis biarpun tiada ibu atau ayah menemani dirinya ketika itu.

Kisah Nur Saffiya menaiki ambulans dari rumahnya yang terletak di Sepang semalam dikongsikan oleh ibunya Ira Hazwani. Saffiya disahkan positif Covid-19, sedangkan ibu dan adik perempuannya tidak dijangkiti virus berkenaan.

“Semasa Kementerian Kesihatan Malaysia (KKM) ambil Safiyya, saya tak dapat ikut untuk hantar dia.

“Kalau saya ikut, saya perlu bawa anak yang kecil sekali. Ini akan merisikokan anak kedua saya yang baru berusia tiga tahun,” kata Ira Hazwani lagi.

Saffiya dipercayai mendapat virus itu daripada ayahnya, yang disahkan positif selepas disaring di tempat kerja.

Ayahnya, Muhammad Ifwan ditempatkan pusat kuarantin dan rawatan berisiko rendah (PKRC) di Taman Ekspo Pertanian Malaysia Serdang (MAEPS).

Dalam satu video yang dirakam Ira Hazwani, Saffiya kelihatan tenang dan bersemangat ketika mengucapkan selamat tinggal.

Kini mereka berdua dirawat di wad yang sama di Hospital Kuala Lumpur (HKL).

“Suami pada awalnya menjalani rawatan di Taman Ekspo Pertanian Malaysia Serdang (MAEPS) pada 6 Januari lalu.

“Selepas mengetahui Nur Safiyya positif Covid-19, pihak KKM keesokannya memindahkan suami ke HKL bagi memudahkan urusan penjagaan Nur Safiyya yang akan tiba pada 8 Januari,” katanya.

Katanya, dia dan anak keduanya sedang menunggu hasil ujian saringan kedua untuk tindakan lanjut.

“Terima kasih kepada anggota KKM yang sangat bertoleransi dalam situasi kami ini. Walaupun saya dan keluarga hanya keluar rumah untuk bekerja tetapi tetap dijangkiti.

“Harapan saya agar semua masyarakat duduk di rumah saja jika tiada urusan penting dan sentiasa amalkan prosedur operasi standard (SOP) ditetapkan,” katanya.

Terdahulu, perkongsiannya terpaksa melepaskan anak perempuannya berusia lima tahun menaiki van ambulans KKM sendirian selepas positif Covid-19 tular di media sosial.

Rata-rata warganet kagum dengan keberanian Nur Safiyya yang dilihat tenang menghadapi situasi itu walaupun dalam usia muda.

Meskipun tahu Saffiya akan tinggal bersama ayahnya, Ira Hazwani tetap risau untuk melepaskan anak perempuannya itu ke hospital menaiki ambulans seorang diri.

“Perasaan saya memang sedih dan risau, sebab dia baru umur lima tahun, kena pergi seorang-seorang naik ambulans. Takut tak jumpa ayah dia dekat sana.

“Tapi bila tanya dia, ‘Kakak okay ke naik ambulans seorang-seorang? Mama tak ada’

“Dia jawab, ‘Kakak okay. Kakak nak jumpa ayah. Nak peluk ayah.

“Sekarang dia dah bersama ayah dia,” kata Ira Hazwani.

Satu lagi video yang dirakam Muhammad Ifwan selepas itu pula, menunjukkan Saffiya teruja apabila dapat bertemu dengan ayahnya.

Ira Hazwani mengucapkan rasa terima kasih buat KKM kerana membantu Saffiya untuk diwadkan bersama Muhammad Ifwan.

“Terima kasih sangat pada KKM yang sangat-sangat bertoleransi dalam situasi kami ini, dan dapat satukan wad anak dan suami,” katanya lagi.

Sumber: Ira Hazwani & Berita Alhijrah


Ibu Ayah Jangan Panik Bila Anak Dyslexia. Doktor Ini Ada Info Yang Kena Tahu

Sesungguhnya anak dyslexia amat istimewa.Mereka hakikatnya adalah seorang anak pandai.

Biarpun perkongsian agak lama, namun info yang disampaikan di laman facebook Dr Rozanizam Zakaria amat berguna. Ikuti perkongsiannya.

NAMA SAYA AINA, SAYA BUKAN BUDAK TAK PANDAI..SAYA CUMA ADA DYSLEXIA: 7 perkara tentang dyslexia.

Nama saya Aina, saya lapan tahun. Dulu saya minat sekolah, saya suka cikgu ajar melukis, buat aktiviti di padang dan belajar mengira. Tapi saya tak pandai membaca. Semua orang boleh baca dengan laju, tapi saya selalu susah nak baca. Kawan-kawan selalu gelakkan saya. Cikgu selalu tegur sebab saya tulis terbalik. Saya rasa saya tulis betul, tapi asyik dapat pangkah.

Saya tak boleh beri tumpuan sebab banyak sangat yang cikgu tulis di papan hitam saya tak dapat ikut. Saya tak sempat salin, jadi saya tak tahu apa kerja sekolah. Ada budak kata saya bodoh, sebab tu saya duduk kelas belakang. Bila kena baca di depan kelas, saya jadi takut. Saya rasa nak muntah, nak pitam atau mungkin rasa nak pengsan. Saya tak tahu apa yang saya rasa.

Saya takut dan tak mahu pergi sekolah. Saya menangis dalam bilik dan tutup pintu. Mula-mula mak pujuk, lepas tu mak marah. Ayah pun paksa tapi saya tak mahu pergi sebab saya takut. Cikgu datang sekolah pujuk, tapi saya takut dan saya malu. Kawan-kawan mesti kata saya budak malas sekolah.

Sebulan lepas tu, mak bawa saya jumpa doktor. Doktor buat ujian IQ, dia minta saya main puzzle, lukis-lukis, tiru bentuk dan jawab soalan. Doktor beritahu mak IQ saya ‘normal’. Doktor suruh saya tulis dan baca. Masa tu baru saya tahu, saya ada DYSLEXIA. Baru saya tahu, saya bukan budak tak pandai….saya cuma ada DYSLEXIA

___________________________________________________

1. Dyslexia bukan bermakna anak tersebut tidak pandai, malas, payah diajar atau lembab. Kanak-kanak dyslexia mengalami masalah berkaitan keupayaan membaca, mengenal huruf, mengeja, menyebut suku kata, mengingat semula perkataan yang rumit dan mengingati memahami susunan ayat atau kata.

2.Ia disebabkan gangguan pada saraf otak yang secara khusus berfungsi dalam penguasaan kemahiran tersebut. Berbeza dengan kanak-kanak yang mengalami intellectual disability, kanak-kanak dyslexia biasanya mempunyai IQ yang normal, bahkan mempunyai kecenderungan dan bakat semulajadi yang istimewa dalam bidang lain seperti seni, kemahiran dan sebagainya. 10% kanak-kanak sekolah mempunyai gejala dyslexia.

3. Bukan semua kanak-kanak dyslexia mempunyai gejala yang sama. Antara gejala awal yang biasa dikesan adalah menulis huruf terbalik, tertukar suku kata, tertinggal huruf, tertinggal perkataan, tidak minat dalam tugasan memerlukan membaca dan menulis, sukar mengenal waktu dan tertukar maksud perkataan.

4. Pengesanan awal penting bagi membolehkan penilaian dibuat dan penyesuaian dibuat terhadap kaedah mengajar dan belajar bagi kanak-kanak ini.

5. Bagi yang mengalami kesukaran mengikuti pembelajaran arus perdana, mereka perlu dirujuk ke kelas khas dysleksia yang termasuk dalam program pendidikan khas integrasi yang disediakan kementerian.

6. Mengajar kanak-kanak dyslexia memerlukan kreativiti. Mereka mudah hilang fokus. Maka pengajaran perlu menggunakan pendekatan pelbagai pendekatan – seni, aktiviti, warna, bentuk, games, puzzle dan sebagainya.

7. Dyslexia tidak sepatutnya menghalang mereka berjaya seperti kanak-kanak lain. Dengan pengajaran yang bersesuaian, apabila mereka dapat menguasai konsep asas membaca dan menulis, mereka biasanya boleh mengikuti proses pembelajaran seperti kanak-kanak lain.

#psychoinfodrrz
#drnizamstips


Wanita Ini Kongsikan Petua Atasi Masalah Batuk ‘Degil’ Dengan Berkesan. Guna 2 Bahan Ini Sahaja.

Masalah batuk memang merunsingkan baik berlaku pada anak-anak mahupun orang dewasa. Nak nak lagi jika ia berlarutan lama.

Masalah batuk yang berpanjangan jika dibiarkan kerana ia  boleh menjadi gejala yang tidak sihat seperti alahan, jangkitan virus serta jangkitan bakteria. Justeru, anda harus cepat-cepat mendapatkan rawatan supaya ia tidak merebak.

Wanita ini kongsikan petua  untuk mengurangkan masalah batuk berpanjangan dengan menggunakan limau.

Tahun lepas saya mengalami masalah batuk berpanjangan hampir 2 bulan lamanya. Puas mencuba pelbagai jenis ubat, antibiotik dan petua.
Dengan izin Allah, Akhirnya saya temui petua ini yang diberitahu oleh kawan lama. Alhamdulillah

Petua ini juga sesuai untuk orang yang mengalami sesak dada atau hampir semput (athma)

Sesuai untuk orang dewasa dan kanak kanak.

————————-
Pasti ada antara kita yang pernah mengalami masalah batuk berpanjangan, dah cuba pelbagai jenis ubat dan petua tapi ada yang tidak berkesan atau lambat. Atau mengalami on off batuk mengikut musim

Disini saya nak kongsikan satu cara mudah dan berkesan untuk merawat masalah batuk berpanjangan ini.

ﺇﻥ ﺷﺎءﺍﻟﻠﻪ

Rawatan ini adalah petua daripada pengamal ubatan Cina untuk mengurangkan batuk, masalah batuk berpanjangan, sesuai untuk kanak-kanak dan orang dewasa.

Cara-caranya:

1. Rendam buah oren atau limau dalam air garam selama 15 minit.

*Tujuannya hanya untuk membersihkan buah.

2. Potong bahagian atas oren seperti di dalam gambar dan tambah kira-kira 1/2 hingga 1 sudu teh garam atas permukaan yang dipotong.

* Untuk hasil yang baik, dicadangkan menggunakan garpu untuk cucuk-cucuk garam supaya masuk ke dalam buah oren( sunkist)

3. Letak oren (sunkist) di dalam bekas seperti di dalam gambar, kemudian masukkan dalam bekas pengukus, kalau tidak ada pengukus cukup letak dalam periuk belanga yang mempunyai penutup dan stim selama 15 minit.

4. Selepas kukus air akan terkumpul di dalam bekas yang ada limau tu, untuk elak pembaziran, perah sekali buah limau berkenaan, jus sedia digunakan, lagi bagus minum panas-panas.

*Boleh digantikan dengan buah limau mandarin

Untuk lebih sedap carilah oren sunkist yang manis.
.
*** sekadar perkongsian ***
Apa sebenarnya yang ada pada oren dan limau ini?

Buah oren dan limau mempunyai manfaat meningkatkan aliran atau air liur, melembapkan mulut, memberi manfaat kepada paru-paru, kedua-dua oren dan limau mempunyai fungsi membuat mulut dan tekak lembap. Oleh itu, mengurangkan rasa kerengsaan yang menyebabkan gatal atau batuk.

Buah oren dalam Perubatan Cina adalah natural dan manis, jadi oren menambah manfaat kepada perut dan limpa dan menyuburkan Yin daripada kedua-dua organ. Ini bermakna bahawa oren adalah baik untuk batuk yang kering, dan ia juga lebih selamat untuk kegunaan jangka panjang.

Bagi limau pula, ia amat bermanfaat tetapi rasanya lebih berasid dan pahit, dan ia juga mempunyai fungsi tambahan melembapkan paru-paru, menghentikan batuk dan mengurangkan kahak.

Limau juga hangat dan lembap, penggunaan jangka masa panjang ia mungkin menyebabkan ketidakselesaan perut dan beberapa gejala haba yang lain.

Secara ringkasnya, menggunakan buah limau dalam kaedah di atas adalah lebih baik dan berkesan untuk mengurangkan kahak dan berhenti batuk, tetapi ia tidak sesuai untuk kegunaan jangka panjang.

Sumber:
Jes Tham, Solu Heal

Semoga perkongsian ini dapat membantu masalah batuk yang berpanjangan. Cuba tau!! InshaAllah.

#Usahatawakal

#Sayadahcuba
#dahsihat
#bebastibi


Risau Kesihatan Anak. Try Cuba 5 Sumber Makanan Ni Nak Tingkatkan Imun Diri.

Dalam keadaan situasi yang membimbangkan ini mengenai wabak virus, tentu ibu bapa risau tentang kesihatan anak-anak.

Jika boleh nak pastikan anak atau mencegah anak daripada terkena jangkitan dan mahu meningkatkan imun anak-anak.

Terdapat pelbagai cara nak memastikan anak sihat termasuk menjaga aspek pemakanan. Salah satunya memastikan anak mengambil pemakanan yang berkhasiat.

Sebagaimana perkongsian bermanfaat oleh Dr Zubaidi Hj Ahmad.Boleh kita jadikan panduan bersama.

TINGKATKAN DAYA TAHAN ANAK-ANAK DENGAN PEMAKANAN YANG BETUL

Ramai orang yang berusaha mencari pelbagai suplemen untuk meningkatkan sistem daya tahan (kekebalan) tubuh. Pengamalan suplemen yang banyak dijual di pasaran tidak akan bermakna jika anak-anak kita masih lagi tidak mengamalkan gaya pemakanan yang sihat.

Sistem kekebalan tubuh atau sistem imunisasi ini berfungsi melindungi tubuh dari ancaman pelbagai penyakit berjangkit dan tidak berjangkit. Oleh itu kita akan melihat ada anak-anak yang sihat dan ada anak-anak yang mudah sakit walaupun berada dalam taska dan tadika yang sama.

Saya mencadangkan beberapa jenis sayur-sayuran yang bermanfaat untuk meningkatkan daya tahan anak-anak kita.
.
1. BROKOLI

Ia mengandungi serat dan antioksidan yang tinggi. Selain itu juga ia mengandungi vitamin A, C, dan E. Cara terbaik ketika menyediakan brokoli adalah dengan membersihkan brokoli kemudian di stim bersama nasi dalam periuk yang sama.

2. BAYAM

Kandungan antioksidan sayur ini juga tinggi. Cara penyediaannya sama seperti brokoli. Jangan terlalu lama ditumis. Stimkan sayur ini bagi mengekalkan nutrisinya.

3. BAWANG PUTIH

Ia mengandungi sebatian allicin yang bersifat antibakteria dan antivirus. Jadi ia bagus dicampurkan sedikit pada makanan anak-anak kita. Biasakan mereka dengan bawang putih.

4. KUNYIT

Ia mengandungi sebatian cucurmin yang bersifat antiradang. Tambahkan lebih kunyit dalam masakan kita agar ia dapat juga dinikmati oleh anak-anak.

5. BETIK

Betik adalah buah tempatan yang sangat bermanfaat kerana mengandungi sebatian papain, yang berfungsi sebagai antikeradangan. Ia juga mengandung vitamin B, potassium, dan asid folat. Tahap vitamin C dalam sebiji buah betik sangat tinggi.

Banyak lagi buah-buahan dan sayur-sayuran yang sangat bermanfaat. Latih anak kita dari kecil untuk mengambilnya dalam makanan.

Semoga bermanfaat.


Guna Pencuci Pinggan Bentuk Pepejal, Segera Buat Ni Untuk Berjimat!

Produk pencuci pinggan hari ini memang diakui mempunyai banyak pilihan dipasaran. Ada yang didatangkan dalam bentuk cecair dan ada juga di dalam bentuk pepejal. Setiap pengguna ada citarasanya yang tersendiri dalam membuat pilihan.

Ada yang mengatakan guna pencuci cecair lebih menjimatkan dan jauh lebih banyak kuantiti cucian boleh dilakukan. Tidak kurang pula ada yang lebih percaya pilihan pencuci pinggan bentuk pepejal lebih ekonomi dan mudah. Tepuk dada tanyalah selera!

Untuk itu, bagi menggandakan  lagi cara untuk lebih berjimat dalam penggunaan bahan pencuci pinggan khususnya daripada jenis pepejal.Kami kongsikan info bermanfaat yang dikongsi oleh Puan Hamidah, dimana beliau telah lama pratikkan cara ini dan terbukti berkesan untuk ‘mengawal’ penggunaan sabun pencuci agar lebih jimat dan tidak digunakan secara berlebih-lebih. Jom semak cara yang unik ini!

“Ingin berkongsi ilmu. Bila selesai masak di dapur, tentulah pinggan mangkuk memenuhi sinki. Idea untuk menjimatkn sesiapa yang suka gunakan pes pencuci pinggan mangkuk. Cara ni dah berpuluh tahun saya amalkan.”-Puan Hamidah

Cara-caranya :

sumber : Hamidah M. Ibrahim Via MAHN


Terkini: Bermula Bulan Mei, Jika Ada Barang Rosak Atau Palsu, ‘Return/Refund’, Peniaga Shopee Akan Tanggung Kos.

Tidak dinafikan lama ramai yang suka membeli barangan secara online. Tambahan pula, pelbagai pilihan produk dan pembandingan harga dapat dibuat dengan mudah.

Lantaran itu, para peniaga menjadikan peluang keemasan ini untuk menjana pendapatan dengan cara begitu.

Banyak aplikasi yang menyediakan pembelian secara atas talian. Ia termasuk Shopee. Bagaimana pun, terdapat keburukan mengenai pembelian atas talian ini, apabila ada barang yang kena ‘return’ dan ‘refund’ setelah beberapa perkara masalah dalam proses pembelian itu. Situasi ini menyulitkan banyak pihak.

Terbaru, cakna dengan masalah itu, Shopee mengumumkan bahawa mulai 9 Mei 2022, para peniaga akan menangggung kos penghantaran dan pemulangan bagi setiap pesanan yang tidak berjaya iaitu dalam kategori Return/Refund. Kos penghantaran merujuk pada Forward Shipping Fee (FSF) manakala kos pemulangan pula ialah Return Shopping Fee (RSF).

Masalah berpunca daripada peniaga

Kedua-dua caj ini akan dikenakan apabila pembeli mendapat wang mereka semula (refund) ataupun barang dijual dipulang kembali pada pembeli (return) jika ia akibat kesalahan penjual.

Ini bermakna jika barang rosak, tidak lengkap, salah atau palsu, maka secara automatik penjual akan menanggung kos FSF dan RSF ini kerana dianggap berpunca daripada mereka sendiri.

Caj ini dikenakan langsung pada penjual sejurus selepas wang pembeli dikembalikan Shopee.

Pun begitu, peniaga boleh membuat pertikaian untuk membuktikan mereka tidak bertanggungjawab atas hal-hal di atas. Jika Shopee mendapati peniaga sememangnya tidak bersalah, maka mereka akan memulangkan semula wang yang telah dicaj.

PENJUAL TIDAK AKAN DI CAJ

Untuk pesanan Self-Collect, Shopee akan menanggung kos penghantaran untuk setiap barang yang gagal diambil.

Menurut Shopee, caj FSF dan RSF ini dikenakan oleh pihak logistik.

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


“Kalau Tak Buat Untuk Diri Sendiri, Buat Demi Anak.” Teguran Isteri Buat Suami Lumpuh Berjaya Genggam PHD

Semangat dan dorongan isteri antara pembakar semangat buat bapa kepada dua anak ini. Jom baca kisah lelaki ini. Semoga kita mendapat manfaat daripada kisah hidupnya ini yang mungkin berkerusi roda tapi bukan biasa-biasa.

KALAU TIDAK BUAT UNTUK DIRI SENDIRI, BUATLAH UNTUK ANAK-ANAK

Takdir berkerusi roda sudah lama ku terima. Masakan tidak, banyak aktiviti setelah berkerusi roda aku ceburi. Dari memandu, berskuba sehinggalah umrah. Semuanya boleh dilakukan.

Namun untuk kembali menulis tesis amatlah sukar. Hendak menjeling tesis pun malas apatah lagi hendak menyiapkan saki-baki bab penulisan.

2 Semester berlalu begitu sahaja. Aku daftar agar tidak luput pencalonan. Aku daftar kerana nak ambil hati semua orang. Padahal tesis tidak berjalan. Aku tidak menulis pun!

Aku masih mencari kata-kata sakti. Kata-kata yang melonjak motivasi diri. Yang mendorong dengan tindakan. Bukan yang sekadar khayalan.

Segala pujukan dan kata-kata dorongan orang sekeliling aku terima. Tetapi tidak dapat dijelmakan dalam bentuk tindakan.

Seperti biasa, isterilah tidak jemu-jemu memujuk. Sehinggalah suatu hari, pujukan itu berbentuk sentapan. “Baba,buatlah tesis”. Lantas aku segera jawab “buat apa nak buat tesis lagi, aku kan dah lumpuh, ”. Sungguh beremosi aku pada haritu. Tak tahu entah kenapa.

Riak isteri sudah berbeza, tutur katanya sedikit tinggi tetapi tersentap terus ke dalam jiwa. “Ye memang awak dah lumpuh, jadi buat sesuatu yang buat anak bangga, memang kaki awak tak boleh begerak, tapi otak awak boleh pakai lagi”.

Beliau meneruskan leterannya, kali ini kata-katanya luar biasa. “Kalau tidak buat untuk diri sendiri, buatlah untuk anak-anak”. Beliau terus ke dapur meninggalkan aku dengan kata-kata tersebut.

Tersentak!

Sambil melihat anakku diruang tamu, air mataku tiba-tiba bergenang.

Kata-kata ini sungguh keramat diungkapkan oleh isteri. Ia bagaikan satu dorongan untuk terus berusaha demi kepentingan anak-anak.
Memang itulah yang aku cari, sekiranya aku tak nak buat untuk diriku, buatlah demi anak-anak. Biar mereka membesar dengan penuh semangat dan motivasi. Motivasi yang tidak akan melumpuhkan semangat mereka kerana mereka mempunyai bapa yang bersungguh-sungguh untuk masa hadapan mereka.

Ia juga sebagai senjata dan persediaan sekiranya kawan-kawan ingin buli mereka berdua. Berkerusi roda tapi bukan biasa-biasa.

Pada usia Humaira dan Firdaus yang masih muda. Mereka tak mengerti apa-apa yang mengapa babanya berkerusi roda. Aku yang berkerusi roda tidak di anggap sebagai orang sakit. Kerana aku mengubah pemikiran mereka. Berkerusi roda tapi boleh buat apa sahaja. Dari memandu, pergi umrah sehinggalah berskuba. Namun aktiviti tersebut sekadar aktiviti biasa.

Menghabiskan PhD akan membuat mereka lebih bangga.

Saat paling menggembirakan anak-anak adalah apabila aku kembali memandu dan menghantar mereka berdua ke sekolah. Wajah mereka bertukar ceria.

“Yay!!! Baba hari ini Baba hantar saya ke sekolah”. Pernah aku bertanya, “Humaira malu ke Baba hantar pergi sekolah? Nanti kawan-kawan cakap “ayah awak cacat” pakai kerusi roda.”

“Tak! Saya suka, Ayah saya walaupun pakai kerusi roda dia buat PhD di UM.” Kata-kata ini ku ingat kembali.

Aku dapat rasakan, dia akan kecewa sekiranya aku abaikan pengajian. Semangatnya pasti luntur pada masa hadapan.

Itulah antara semangat untuk aku siapkan pengajian walaupun pada mulanya selepas lumpuh dah taknak lagi pandang tesis. Mereka mengajar dan memberi semangat kepada diriku sebagai seorang bapa yang perlu memikul tanggungjawab membesarkan mereka walau apapun perkara yang terjadi.

Aku sedar aku perlu menjadi hero kepada mereka. Hero untuk masa depan mereka. Hero dalam membesarkan mereka.

Menyedari hakikat ini, langkah demi langkah aku teruskan tanpa menoleh kebelakang. Terus fokus pada kajian. Biar sedikit kesusahan pada hari ini, membawa erti yang besar pada mereka.

Kini, mereka boleh berbangga. Walaupun berkerusi roda banyak benda boleh dilakukan. Yang paling penting memori ini akan berkekalan.

Terima kasih buat isteri yang menyentap jiwaku. “Kalau tidak buat untuk diri sendiri buatlah untuk anak-anak”.

Beginilah perasaan apabila keluar dari dewan konvokesyen selepas majlis graduasi PhD 2018 di UM. Diberi penuh penghormatan dan sokongan. Selalunya pergerakan wheelchair dilakukan sendiri, tetapi hari ini semuanya diraikan dengan rasa penuh hormat. Suatu moment yang sukar untuk dilupakan.


“Kalau Nak  Cari Pasangan, Tengok 2 Perkara Ini.” Pesanan Ustaz Kazim Elias Jika Mahu Rumah Tangga Bahagia!

Alam rumah tangga tidak sama dengan ketika bercinta. Kena ada ‘give and take’ dan sama-sama bertoleransi. Ego yang membukit pasti akan menyebabkan ikatan pernikahan putus di tengah jalan.

Justeru, sebelum mengambil keputusan untuk mendirikan rumah tangga, harus selidik dan berfikir sedalamnya, jangan buat keputusan melulu mengikut nafsu dan emosi.

Menurut Ustaz Kazim Elias, penceraian berlaku kerana mencari yang tidak betul.

Malah, ada antara pasangan yang apabila disuruh cari yang beragama , berakhlak, mengabaikan hal tersebut sebaliknya memandang pada sudut lain.

“Disuruh cari yang yang beragama tapi minat yang berirama sahaja. Disuruh cari yang berakhlak tapi tengok yang galak.

“Yang beragama sahaja tidak cukup dan  bukan semestinya ustaz, tok imam  atau doktor. Tapi mungkin dia  cikgu sekolah, pemandu teksi, siapa pun ambil lah janji dia mempunyai agama dan melaksanakan agama.

Sesiapa yang belum kahwin, kasi hadam betul-betul…Sedutan dari rancangan Tazkirah Malam Jumaat di Astro


Sah Bercerai Talak Satu, Shuk Sahar – “Apa Yang Berlaku Jadi Teladan Bagi Saya Perbaiki Diri”

Setelah lebih setahun status rumah tangga antara pelawak dan pengacara, Shuk Sahar & passangannya, Rossa Sera menjadi tanda tanya, akhirnya semua terjawab apabila Shuk mendedahkan mereka akhirnya membuat keputusan untuk bercerai baru-baru ini.

Menurut laporan mStar, Shuk atau nama sebenarnya Mohammad Shukri Mohamed Sahar telah melafazkan cerai talak satu di Mahkamah Rendah Syariah Kuala Lumpur pada 22 Mac lalu.

Difahamkan, pasangan tersebut telah sebulat suara membuat keputusan untuk meneruskan kehidupan mengikut haluan masing-masing dan persetujuan itu dilakukan selepas balik mengerjakan ibadah umrah awal tahun lalu.

“Betul kami telah sah bercerai pada 22 Mac lalu dengan talak satu.

“Selepas pulang umrah bersama, kami duduk berbincang, bercakap secara elok dan membuat keputusan untuk bercerai. Kami berpisah dengan baik,” katanya.

Walaupun sudah berpisah, namun pelawak yang berusia 37 tahun itu mahu terus menjaga hubungannya bersama anak-anak memandangkan mereka tinggal bersama ibunya di Sabah.

Bagaimanapun, perpisahan yang berlaku menjadikan teladan buat Shuk untuk menjadi seorang lelaki yang lebih baik berbanding sebelum ini.

“Sekarang ini saya hanya fokus kepada anak-anak sahaja. Mereka (anak-anak) tinggal di Sabah bersama ibu Sera sebab anak yang sulung sudah mula sekolah darjah satu.

“Apa yang berlaku ini menjadi teladan buat saya memperbaiki diri. Selama ini kita cuba cari haluan masing-masing untuk perbetulkan diri sendiri.

“Semoga saya akan menjadi orang yang lebih di masa akan datang,” jelasnya lagi.

Pada November 2021, Sera memaklumkan dia sudah memfailkan cerai terhadap Shuk dan akan menerima keputusan mahkamah selepas pulang mengerjakan umrah.

Sekadar info, Shuk dan Sera mendirikan rumah tangga pada 2015 dan hasil perkahwinan itu, mereka dikurniakan dua orang cahaya mata iaitu Nur Wurratu Ain, 6, dan Nur Assyifatu Aimi, 3.

Sumber: mStar (Farol Hadi)


Sanggup Berhenti Kerja Demi Jaga Ayah Lumpuh, Lelaki Ni Kongsi Pengalaman Dimurahkan Rezeki!

Pasti sahaja kita sebagai anak telah melihat jerih perih ayah selama ini untuk membesarkan kita. Lantas, wajar untuk kita membalas setiap jasa baik dan kasih sayang yang telah dicurahkan selama ini. Apatah lagi andai kesihatan mereka terjejas, kitalah tempat mereka bergantung harap.

Demikian juga perkongsian seorang lelaki ini, Harmanto Abdul Aziz. Demi menjaga dan menguruskan keperluan bapa tercinta yang lumpuh akibat angin ahmar, dia nekad berhenti kerja di sebuah syarikat automotif lapan tahun lalu.

Difahamkan sebagaimana dilaporkan di dalam Harian Metro, Harmanto membuat keputusan tersebut setelah berfikir panjang dan berbincang dengan keluarga. Menurutnya lagi, berhenti kerja adalah jalan terbaik walaupun tiada wang simpanan ketika itu dan berdepan sindiran daripada mereka yang tidak berada di tempatnya.

Kerap Ambil Cuti

“Dulu saya bekerja di bahagian pentadbiran dan pengambilan pekerja namun banyak ambil cuti kerana ayah, Abdul Aziz Salleh, 82, kerap keluar masuk hospital.

“Pada waktu itu, ada tugasan diberi tidak dapat disiapkan dan kerana enggan menyusahkan ramai pihak, saya ambil keputusan berhenti dengan menghantar notis 24 jam.

“Bagaimanapun, tiga hari juga saya fikir sebelum hantar notis dan memang tidak nampak cara lain kecuali berhenti,” katanya ketika ditemui Harian Metro di rumahnya di Kampung Tengah, Batu 13, di sini.

Tiga Hari Koma

Harmanto berkata, bapanya dulu seorang yang aktif bersukan sebelum jatuh sakit pada awal 2014 selepas berkebun.

Katanya, bapanya dimasukkan ke hospital kerana mengalami masalah pernafasan kronik ketika itu.

“Disebabkan itu, ayah menjalani pembedahan trakeostomi atau tebukan pada leher bagi memasukkan tiub pernafasan.

“Ayah kemudian diintubasi (ditidurkan) dan tiga hari koma. Selepas sedar, ayah lumpuh sebelah kiri daripada tangan ke bawah.

“Dulu, ayah ada ke hospital untuk pemeriksaan susulan namun sudah empat tahun tidak jumpa doktor untuk periksa keadaannya,” katanya.

Dimurahkan Rezeki

Meskipun tiada pekerjaan tetap, Harmanto mengakui tidak boleh duduk diam malah mengambil upah melakukan pelbagai pekerjaan berbekalkan kemahiran yang ada.

Berkat usaha dan kesabaran, Harmanto tidak pernah putus rezeki malah dapat menghantar anaknya menyambung pengajian ke menara gading.

“Rutin harian saya pada sebelah pagi adalah sediakan sarapan sebelum hantar anak ke sekolah dan isteri ke pejabat.

“Tengah hari, saya ambil anak pulang dari sekolah kemudian rehat seketika sebelum keluar ambil isteri pada sebelah petang.

“Ada kalanya, saya dapat tempahan memasak malah pernah juga orang panggil baiki tingkap dan sebagainya jadi saya buat saja semua kerja asalkan dapat duit. Ikutkan, saya tidak belajar kemahiran itu namun mungkin ia anugerah Allah buat saya.

“Alhamdulillah, setakat ini saya tidak pernah lagi tadah tangan minta sedekah atau sumbangan sebaliknya usaha sendiri kerana yakin rezeki Allah itu luas. Cuma jika ada yang nak menyumbang sekalipun biarlah untuk ayah,” katanya.

Terus Berharap

Jauh di sudut hati, Harmanto masih berharap bapanya kembali sembuh dan kuat berjalan seperti dulu.

“Semua anak senasib dengan saya tentunya mahu ayah mereka sembuh.

“Cuma, kita sebagai hamba hanya mampu berdoa dan usaha kerana selebihnya serah kepada Allah,” katanya.


Bukan Tak Boleh Mi Segera Tapi Jangan Kerap. Dr Ini Tunjuk Kaedah Betul Masak Elak Jejas Kesihatan.


“Maafkan Mama Mirza..Mirza Kena Hadapi Semua Ini”. Staff Nurse Positif Covid-19,  Luahkan Rasa!

Kebarangkalian untuk pesakit Covid-19  menyebarkan virus dan terkena petugas kesihatan, risikonya tetap ada.

Pun begitu,  frontliner Covid-19 tetap tabah memberikan perkhidmatan terbaik walaupun tugas yang dipikul kini cukup merbahaya.

Ini sebagaimana apa yang dialami oleh staff nurse ini, tanpa diduga turut menjadi mangsa Covid-19 apabila disahkan positif.

Rentetan daripada itu, hatinya lebih terasa sayu bila seisi keluarga serta anak kecilnya juga terpaksa melalui ujian swab yang begitu menyakitkan.

Oleh itu marilah kita doakan agar keputusan ujian keluarga ini adalah negatif Covid-19 dan wanita ini segera sembuh.

Ikuti perkongsiannya.

Salam semua kawan – kawan

Terima kasih atas doa kalian semua ,maaf jika saya xsempat balas mesej anda semua.

Pada 3hb April saya dapat panggilan dari pihak hospital memberitahu saya COVID 19 positif.

Pada mula nya,saya sgt sedih.Rasa down sangat.Saya tak sangka saya sihat selama saya menjalankan tugas sepanjang wabak COVID bermula.Saya rasa kecewa sangat.Memang tak dapat nak gambar kan dengan kata – kata..Air mata tak berhenti mengalir .

Sehingga lah saya di ambil oleh ambulance KKM di rumah saya.

Terdetik juga,apa jiran akan cakap nti bila nampak ambulance dgn staff berpakaian sperti ini.tapi saya tawakal..serahkan pada Allah. Alhamdulillah ,jiran jiran saya sgt baik.Semua mendoa kan saya.

InshaAllah saya akan berfikiran positif untuk melawan COVID19 .Saya tak sabar nak kembali bertugas bersama frontliner smua .
Saya tak menyesal menjadi staff nurse. Saya akan terus kan kerja saya.

Teruskan berdoa agar wabak ini berakhir. Teruskan ikut perintah kerajaan untuk duduk di rumah sehingga kita berjaya memutus kan rantaian wabak ini.

Maaf kan mama Mirza..Mirza kena hadapi semua ini ..

Mama tau sakit bila kena swab hidung & tekak..

Mama tau kamu kuat..babah bgtaw kamu berani..tak takut langsung ..tinggi semangat kamu Mirza..

Mama doa kan keputusan swab Mirza , Babah, Abah ,Mak, Achu, Angah , Umar, Hamzah semua negative

Update : Harini semua keluarga saya ke KK Meru untuk menjalani ujian swab COVID 19


“Sayang 3 Ungku.” Masuk 3 Bulan, Jihan Muse Bawa Anak Kedua Keluar Rumah

Setelah 3 bulan, pengacara dan pelawak popular, Jihan Muse, 39, berkongsi perasaan gembira apabila membawa anak keduanya, Ungku Altamis Barr keluar buat pertama kali.

Dia berkongsi sekeping dalam satu hantaran di Instagram miliknya. Anak keduanya yang dilahirkan pada 6 September lalu kini telah berusia 3 bulan.

Jihan menulis kapsyen ringkas tapi penuh makna meluahkan rasa syukur buat anak keduanya. Dalam pada itu, mendoakan keluarganya dilimpahi rahmat. Kapsyen itu jelas menunjukkan keluarganya adalah keutamaan buat dirinya.

Bismillahi MashaAllah..
Baby Altamis going out for the first time.. semoga Allah rahmati keluarga kecilku.. sayang buah hati monda.. sayang 3 Ungku..

Untuk rekod Jihan mendirikan rumah tangga dengan pelakon Ungku Hariz pada 20 Mac 2016 dan mereka dikurniakan dua cahaya mata iaitu Ungku Arsalan Haq, 4 tahun dan anak kedua, Ungku Altamis Barr, 3 bulan.

Meninjau di ruangan komen rata-rata teruja dengan perkongsian Jihan. Bukan itu sahaja, rakan artis juga meluahkan kerinduan kepada pengacara bagi Program realiti popular, Gegar Vaganza (GV).


Hijab Bayi Terbuka, Boleh Melihat Makhluk Halus. Ini Cara Untuk Menenangkan Mereka Yang Menangis Ketakutan

Satu kita kena tau, bayi ini hijab mereka masih terbuka di mana dorang  boleh nampak makhluk halus.

Biasanya hijab akan tertutup dengan sendirinya apabila anak itu berusia 4 tahun. Kalau tetiba anak tu nampak mcm pelik, merenung satu tempat dlm rumah contohnya atau tetiba menjerit menangis tanpa sebab, jangan panik.

Tutup mata anak dan bawak jauh dari tempat tu.

Ambil Air,
Bacakan Al-Fatihah 11x
Ayatul Kursi 11x
Selawat Nabi 11x

Gunakan air tu untuk ambilkan wudhu kat anak.

Peluk anak kuat-kuat lepas tu. Syaitan dan Iblis memang suka mengacau bebudak kecik terutamanya bayi sebab mereka benci dengan kelahiran khalifah baru ke dunia.

Selepas tu boleh baca Surah Al-Baqarah. Kalau tak pandai baca, bukak la youtube ke.

Biar bacaan surah sampai habis.. Iblis dan Syaitan ataupun jin yg jahat tidak akan ada di dalam rumah yang dibacakan Surah Al-Baqarah.

Tapi sekali baca, ianya hanya mampu bertahan selama 3-4 hari je. Pastu kena ulang semula yer. Semoga anak-anak kita terlindung drpd gangguan Iblis dan syaitan.

Sumber : Facebook Anis Nabilah

Artikel Berkaitan

Mesti Baca :


Kes ‘Sekolahkan’ Pembaca Berita, Isteri Hattan Dedah Terima Ugutan Bunuh & Santau!

Nama penyanyi popular, Datuk Hattan menjadi sebutan hangat kebelakangan ini di media sosial selepas ‘sekolahkan’ seorang pembaca berita baru-baru ini.

Bukan hanya itu, isterinya, iaitu Datin Arianie Abidin mendedahkan ada menerima ugutan bunuh dan santau susulan insiden suaminya itu.

Menerusi hantaran di Instagram Stories (IG Story), Arianie berkata dia dan suami telah menjadi mangsa kecaman netizen selain dihina, diugut dan dilemparkan dengan kata-kata yang kurang sopan.

“Tentang kes suami sis (Arianie) yang viral, dikecam, dihentam, dicaci dimaki, disumpah, diugut daripada netizen yang sangat mulia dan baik budi bicara.

“Walaupun ramai yang kata bagi la pencerahan tapi bagi sis tak perlu kot sebab sis perhati kalau sis berkata-kata pasti ada yang cakap “ala suami dia, mestilah dia pertahankan”.

“Tidak apa lah biarlah sis simpan cerita sebenar. Hanya keluarga dan sis sahaja yang kenal dia.” tulisnya.

Dalam pada itu, Arianie turut mendedahkan bahawa pelantun lagu Mahligai Syahdu itu tidak pernah membaca segala komen yang ditinggalkan netizen, sebaliknya dia yang mengawal aktiviti di media sosial suaminya itu.

Menurut Arianie lagi, air matanya jatuh setiap kali membaca komen negatif yang dilemparkan oleh warganet.

“Untuk pengetahuan semua, saya yang jaga IG suami dan saya yang private IG dia. Suami tak baca pun komen. Menitik juga air mata sis bila baca komen-komen.

“Tetapi sebagai isteri, saya kena kuat dan sentiasa berada di belakang suami. Walau apa pun jadi, baik atau buruk, dia suami saya.

“Semoga semua ambil iktibar, tiada yang sempurna, setiap manusia ada buat kesalahan. Jangan komen sehingga menimbulkan fitnah”, tambahnya.

Sementara itu, Arianie turut memuat naik beberapa tangkap layar yang memaparkan mesej ugutan yang diterimanya.

Terdahulu, nama Hattan panas dan menjadi bahan bualan netizen di media sosial selepas insiden menempelak penyampai berita Astro Awani kerana mendakwa tidak membuat kajian sebelum bertanya soalan kepadanya.

Soalan diajukan kepada penyanyi itu susulan pemergian vokalis kumpulan XPDC, Syed Ismail Syed Ibrahim atau Mael yang menghembuskan nafas terakhir pada 27 April lalu.


Ibu Jalani Prosedur ‘Ditidurkan’, Luahan Hati Wanita Ini Meruntun Jiwa, Warganet Titip Doa.

Sebak apabila terpaksa berpisah dengan ibu tercinta. Lebih menyedihkan apabila terpisah akibat virus Covid-19 yang menyerang ibu.

Selanjutnya ikuti perkongsian beliau yang meruntun jiwa.

Diizinkan Allah dan diizinkan oleh pihak hospital untuk menyambungkan kami dengan video call bersama emak awal subuh tadi sebelum prosedur mak di intubate dan ‘ditidurkan’ .
Mak yang sudah 7 hari boleh bercakap, makan dan duduk tiba-tiba sahaja keadaan kesihatan paru-parunya merosot kembali. Awal Pagi ini mak kritikal.
Bacaan oksigen mak terus drop, sempat mak mengadu pada kami dalam video call,
“Dada sakit, tak boleh nafas. Rasa penat”. Dada mak sakit”. Mak cakap sambil cuba duduk.
Mak susun ayat minta maaf pada abah, abah dan kami berjurai-jurai air mata. Hanya mampu sebut ‘Allahuakbar, Allahuakbar’. Suara seperti tersekat di kerongkong. Perit.
Dalam mengah dan nafas yang pendek-pendek, mak sampaikan pesanan buat kami.
“Pandai-pandai jaga diri, jaga anak betul-betul, jaga abah, jaga paksu (adik bongsuku), jaga solat, doakan mak, tahlil”. Mak berhenti.
Sambil mak susun nafas mak gagahkan diri sambung lagi nasihatnya,
“sampaikan salam pada semua kawan-kawan mak, takut tak sempat jumpa. Cakap mak minta maaf pada semua.
Mak rebahkan diri, terbaring dan letak kepala di bantal. nampak doktor sibuk memasang wayar, doktor bius juga ada bersama. Hampir 5 orang doktor kerumun mak.
Mak kumpul kekuatan, air matanya tidak menitik. Nampak merah dan bertakung. Muka mak tenang. Mak sambung lagi,
“Jaga aurat, jaga solat, bangun tahajud. Jaga abah, jaga syukri. Mak sayang semua, mak maafkan semua”.
Sambil tangan Mak buat flying kiss dan melambai kami penuh tenang.
Hanya Allah yang tahu perasaan di waktu…
Kalaulah dapat kami kucup wajah mak
Kalaulah dapat ku cium tangan mak
Kalaulah dapat kami mencium semua tulang 4 kerat mak yang membesarkan kami adik beradik alangkah bahagianya.
Tapi, kami hanya mampu melihat mak semakin jauh, dalam tangisan dan air mata kerinduan.
Doktor yang full dengan PPE semua kerumun mak dan mula menjalankan proses ‘tidurkan’ mak.
Doktor2 angkat tangan dan melambai kepada kami adik beradik seolah2 memujuk kami untuk redha.
Nurse yang memegang telefon, melambai seperti ahli keluarga menenangkan kami.
Sampai tika itu, tiada lagi suara mak. Mak terbaring lesu. Tiada lagi suara. Aku terus kaku bisu. Semuanya terlalu cepat.
Ya Allah, ampunkan dosa ibu kami, redhakan dia, rahmatilah dia. Amin amin.
Kami menunggu penuh rindu…
Mak cepat sihat, cepat buka mata.
😭😭😭
**Mohon sahabat semua hadiahkan bacaan alfatihah buat bonda kami. Kholijah Bt Ismail.
*** Buat saudara mak, kawan-kawan mak dan yang mengenali mak, mak minta sampaikan salam dan mohon maaf pada semua. Mak kata takut tak sempat jumpa.


Comelnya Malti Marie! Priyanka Chopra & Nick Jonas Akhirnya Dedah Wajah Anak Pada Umum Selepas Setahun

Selepas setahun menimang cahaya mata, selebriti antarabangsa, Nick Jonas dan Priyanka Chopra Jonas akhirnya mendedahkan wajah anak sulung mereka, Malti Marie Chopra Jonas, 1, buat kali pertama.

Sebelum ini, pasangan selebriti itu memilih untuk menyorokkan wajah anak mereka dengan meletakkan emoji setiap kali membuat posting di media sosial.

Menerusi perkongsian terbaru pelakon berasal dari India itu di Instagram, dia telah berkongsi video sewaktu hadir ke Star Caremony bagi meraikan Jonas Brothers Hollywood Walk of Fame.

Dalam video yang dikongsikan, Priyanka dilihat memangku anak perempuannya yang comel memakai jaket dan skirt tweed kuning air yang dipadankan dengan hiasan kepala bunga putih.

Malah, ketika memberi ucapan di majlis berkenaan, Nick ada menyebut tentang cahaya matanya.

“Malti Marie, saya tidak sabar untuk kembali ke sini bersama 15 tahun lagi dan memalukanmu di hadapan rakan-rakan.

“Untuk isteri saya yang cantik, awak adalah tenang dalam kekacauan dan pelangi dalam ribut saya. Saya bersyukur berkahwin dan menjadi ibu bapa dengan awak. Ia adalah anugerah terhebat,” kata Nick.

Pendedahan wajah Malti telah menjadi perbualan hangat media tempatan apabila rata-rata memuji kecomelan anak pasangan tersebut yang tidak pernah didedahkan sebelum ini.

Untuk rekod, Nick Jonas dan Priyanka telah berkahwin pada 1 Disember 2018. Selepas tiga tahun berumah tangga, mereka memaklumkan telah menimang seorang cahaya mata perempuan dengan menggunakan khidmat ibu tumpang pada awal tahun 2022.

Difahamkan, ibu tumpang tersebut melahirkan bayi berkenaan ketika usia kandungan 27 minggu di sebuah hospital di California, Amerika Syarikat.

Sejak dari itu, mereka tidak pernah mendedahkan wajah anak perempuan mereka yang diberi nama Malti Marie Chopra Jonas kepada umum dan kerap meletakkan emoji apabila berkongsi gambar bersama.